
Noua Parfumerie și Droguerie Medicinală 
TGMA BRĂTULESCU 


București, calea Griviței No. 145 (lângă Gara de Nord). București. 


Oferă onor. sale clientele parfumuri din cele mai renumite fabrici frar- 
ceze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine și portugal, ete., ape și pomezi de yuinquina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea şi cacao în sămânță şi pulbere, 
făină lactată Nestlé, culori vegetale, arome şi esențe pentru liqueruri şi li- 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice mașine pentru spirt dena- 
turat, ape minerale şi diferite săruri pentru băi, cum și prafuri «Zackeriin», 
carboral, borax, acid boric, naftalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii și gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară și 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muştaruri, precum și felurite uleiuri vegetale şi animale, ca : unt 
de cocos, de in, de ricin și amigdale şi ourat uleiu din ficat de morun pentru 
cura de iearnă, etc. 

Malte specialități farmaceutice române, franceze şi germane, precum: bu: 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecțiuni, ovule, paste, pastile, perle, pilule, prafuri, săruri, supositorii, so: 
luţiuni, siropuri şi vinuri medicamentoase care, prin rolul ce indeplinesc 
unele de a fi atiseptice şi desinfectante iar altele nutritive şi intăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia și de a le fi reconstituante ale sistemului 
nervos indepărtându-le cu totul anemia și slăbiciunea generală. 

Bogat asortiment de canciucârie şi pansamente cum instrumente şi acce- 
sorii de resortul Farmaciei, Obstetricei și Chirurgiei, Opticei şi Dentisticei, 
ca : vată şi tifoane, guthapercha şi muşamale impermeabile, tuburi de cau- 
ciuc, canulo, injectoare şi sistematice irigatoare.pentru Moaşe și Lehuse, pompe 
trage-lapte și biberoane, ploști și lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage și cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi- 
male cum şi alte utensile și accesorii de sticlă, aluminiu, platină, faianţă şi 
porcelan, ochelari, foarfeci și clești, ete. 

La cerere, expediază în orice parte a Ţărei, contra ramburs, prompt şi cu 
prețurile cele mai ieftine, ori și ce fel de mărfuri din această brangă. 

glumeală : Gospodina zăpăcită. 


PAŞTILE 


de V. Aleesandri. 


-r -wrw 


De Paști în satul vesel căsufele 'nălbite 
Lucese sub a lor malduri de trestii aurite, 
Pe care cocostărcii, înfipți într'un picior, 
Dau gâtul peste aripi tocând din ciocul lor. 


Un scrânciob mai la vale pe lângă el adună 
Flăcăi şi fete mândre ce râd cu voie bună; 
Si 'n sunet de vioare, de cobze şi de naiu 

Se 'ntoarce hora lină, căleând pe verde plaiu. 


Bătrâni cu fețe stinse, Români cu fețe dalbe, 
Românce cu ochi negri şi cu ştergare albe 
Pe iarba resărită fac praznic la un loc, 

Ear pe 'mprejur copiii se prind la luptă 'n Joc. 


Si scrânciobul se 'ntoarce purtând în legănare 

Părechi îmbrățişate cu. dulce înfocare, 

Ochiri scântetoare și gingaşe zâmbiri 

Ce viu răspând în aer electrice luciri. 
DER DO 

Restignirea lui lisus. 


După tabloul pictorului flamand G. David (1450-1525). 


Și strigând cu glas mare lisus, a zis: „Părinte, în mâinile tale încre- 
dințez duhul meu“. Și acestea zicândşi-a dat duhul... lar văzând sutaşul! 
ceeace se făcuse, a slăvit pre Dumnezeu zicând: „Cu adevărat omul 


acesta drept a fost". 
(Luca, Cap. XXIII, 46—47). 


WE 


i 


/ ZI 


Invierea lui lisus. 


Și iată cutremur mare s'au făcut, că îngerul Domnului pogorându-se din cer şi 
viind a prăvălit piatra de pe uşa mormântului... Şi de frica lui s'au cutremurat cei 
ce păzea şi s'au făcut ca nişte morţi... lar îngerul a zis muerilor: „Nu este aici 


Jisus, că s'au sculat precum au zis“, 
(Mateiu, Cap. XXVII. 2—6). 

SPOVEDANIA. 
= 

> a primăvară. Vraja vieței stăpâneşte zidirea. Pomii din 
Ha crânguri, păduri şi livezi, scot muguri de foi şi flori; 
Wy iarba-i tot mai verde, păserile zboară zorite de pe 
Åe câmpie la cuiburi. In toate freamătă viață. Pentru 

oameni, primăvara e aducătoare de nădejdea bielşu- 
gului. S'apropie Paştele. Toți împinși de nevoie năzuesc spre 
mai bine. In această luptă şi alergătură spre îndestularea 
nevoilor trupeşti, puţini sunt acei cari se gândesc la înnăl- 
tarea sufletului spre bine şi frumos. deşi se zic plăzmuiţi după 
chipul şi asemănarea Celui ce întrupează Binele şi Drep- 
tatea desăvârşită. 

Tot se găseşte însă şi câte un suflet cu porniri spre bine. 
Aşa e Maria lui Urzică, poreclită «Bisericoasă», fiindcă rar 
e Duminică ori sărbătoare să nu meargă la Biserică. Nici o 
femee în sat nu știe rugăciunile şi legea ca dânsa. A cre- 
scut-o o mătuşe călugăriţă. 

Joi în săptămâna patimilor, casa e grijită ca un păhar, 
curtea curată, grădina cu straturi proaspete, pomii înfloresc, 
curăţaţi de omizi şi uscături rid de veselie. Maria cu copiii 
şi bărbatul. merg la vecernie de se spovedesc. Bărbatul e 
cam ursuz, dar n'are traiu în casă şi trebuie s'asculte şi de 
nevastă, la cele bune. 

— Tu, femee, prea mă joci ca pe urs. Or să riză oamenii 
de mine. Și-aşa mi-au scos că la mino cântă găina, nu cocoşul. 

— Ei sunt de ris, nu tu. Viaţa e grea şi omul năcăjit 
greşeşte, că nime nu-i tăr de păcat, cum ziceă biata maica 
Vărvara, Dumnezeu s'o ierte! La spovedanie îţi mărturiseşti 
greşalele, le iai la rost, ca şi cum ar fi ale altora, le cum- 
păneşti şi afli că n'ai făcut bine ce-ai făcut. Cum zice şi preotul : 
«Păcatul mărturisit e pe jumătate ertat», că, vezi, e mare, 
lucru să-ţi cunoşti vina; e un fel de chezăşie către tine 
însuţi că n'o să mai faci din nou. Uitte: eu, bunăoară, sunt 
cam iute la mânie. Uneori mă'ntorn, alteori uit. La spove- 
danie, preotul îţi aminteşte greşalele şi ispitele ce pase pe 
om, capeţi ertare, făgăduind că n'o să le mai faci. Sufletul 
omului e ca pământul, de nu-l porţi şi nu-l săpi, se'nţeleneşte 
e reu şi-l umple burueanul. După spovedanie nu te-ai simţit 
şi tu mai uşor la suflet? 

— Ba da. Intre altele, preotul m'a întrebat de nu mi-am 
înfruntat părinţii. Atunci mi-a venit în minte că m'am 
certat cu mămuca pentru fierul dela plug cela dat lui fra- 
te-mieu Neculae. Dela biserică, — nu ţi-am spus nimic —, am 
plecat întâiu la mama, i-am sărutat mâna cerându-i ertare. Ea, 
bună, cu lăcrimi mi-a zis: «Dumnezeu te erte, dragul maicăi, 
de mine eşti de-atunci iertat, Doar sunt mamă şi nu eră să 

țin duşmănie pe copilul mieu. Numai tare mă dureà inima, 
când vedeam, cum mă ocoleşti. Tu, sufletul mamei, stai mai 
bine şi, doar, ştiam că ai plug, iar bietul frate-to e mai 
nevoiaş, copii mai mulţi, şi, de, ca mamă, trebuie s'ajut pe 
cel mai slab!» Şi, biata, cu lăcrimi în ochi, m'a sărutat pe 
frunte. Aşa mi s'a muiat inima: am văzut că prea m'am 
arătat lacom şi neomenos cătră mămuca. M'am gândit: Avem 
şi noi copiii şi tare ne-am mâhni să fie câinoşi în de ei ori să 
ne înfrunte. 

— — Vezi: asta-i! Dacă oamenii n'ar ascultă de patimi dia- 
voleşti, nu s'ar întâmplă atâta bătăi și nelegiuiri. Dar, ori 
cât te-ai stăpâni, omul e om şi, cu vrere ori fără vrere, face 
păcate şi sufletul se înreeşte, fiindcă nu-i ţine nici o soco- 
teală; şi, dacă nu vezi greşeala, n'ai cum s'o îndrepţi. Pe 
mine m'a întrebat: «Vecina nu ţi-ai clevetit, nu ţi-ai asmuţat 
rudele și prieteni unii în potriva altora?» N'am putut tăgă- 
dui. Ce ruşine mi-a fost, când m'a întrebat de nu m'am lă- 
comit la lucrul altuia! Am roşit, aducându-mi aminte cum 
între bobocii miei s'a pripăşit unul al vecinei. E drept că 
mi se pierduseră vre-o doi, dar ce strica ea? Dânsa, biata, 
nu-i aveă însemnați ca mine şi eu i l-am luat. Uitasem că 
diavolul aşa lucrează: după ce te 'ndeamnă la păcat, te face 
de uiţi; dar el ţi:l pune la răboj. Am mărturisit; de făcut, 
nu mai fac. Haram vine, haram se duce! Nu mi-a stricat 
vulpea patru gâște? 

— Bine ar fi ca omul să ţie singur socoteala păcatelor 
lui şi să se îndrepte. 

— iți vorba că fiecare om poartă două desage: în cele dela 
spate pune greşalele sale, iar în cele din faţă pe ale seme- 
nilor? La spovedanie preotul îţi întoarnă desaga să le vezi, 
să le răscoleşti singur, că doar te-ai rușşina şi te-ai pocăi pe 
viitor. 

— Oamenii au păcătuit şi vor păcătui mereu. 

— Tot mai puţin. Eu, bunăoară, n'aşi mai luă un lucru 
al cuiva. Pe oara Dochiţei, n'aşi cleveti. Din gură în gură, 
minciuna a crescut şi pe biata Smaranda, a bătut-o bărba- 
tu-so măr. Suntem datori, cât se poate, să potolim gâlceava 
şi duşmănia di'ntre oameni. Când vezi vâlvătae, o stingi, nu 
torni spirt pe ea. Dacă pe noi, oameni bătrâni, şi spoveda- 
nia ne face mai buni, dar mite, pe copii! Septămâna asta 
băieţii noştri nu s'au certat de loc; mereu mă întrebau: „Nu-i 
așa, mamă: e păcat să ne certăm?“. Vezi bine. Şi reul e 
deprindere; când ştii că, măcar o dată pe an, o să dai seamă 
preotului de toate faptele rele ce-ai făcut, te prinde ruşinea 
şi te mai stăpâneşti. 

— Greu se stăpâneşte cel cu porniri rele! 

— Greu, dar tot mai mult decât, dacă n'are nici o teamă 
de Dumnezeu şi nici o ruşine de oameni. Biata Maica Văr- 
vara zicea: „Dacă, de când a fost Mântuitorul, oamenii ar 


www.dacoromanica.ro 


194 ALBINA 


fi păşit tot înnainte pe calea binelui şi-a dreptăţei, măcar 
cu pasul furnicei,—azi n'ar mai fi nedreptate şi rele pe lume 

— Mă tem cam mers ca racul, nevastă. 

— Ce ştii tu ? Măicuţa ziceă : „De ar fi fost să învingă reut 
pe lume, Mântuitorul n'ar fi venit între oameni să sufere 
în zădar. Cum Isus a suferit cazne, dara înviat; tot aşa or 
să biruească odată binele şi dreptatea». 

Sofia Nădejde 


IS DI 0 ZA 


dată către protopopi în ziua de 6 Martie 1907 de P. S. Sa 
Episcopul Pimen, cu privire la revolta ţărănească. 


Cunoaşteţi manilestarea unor mişcări ţărăneşti în partea (le 
sus a Moldovei, care sa ivit de câte-va zile și care amenință 
şi orașele din acea parte a ţării, 

Aceste mişcări sunt de natură foarte îngrijitoare pentru liniştea 
țării noastre. Şi pentrucă Slântu noastră Biserică, prin preoţii 
ei, veşnic se roagă lui Dumnezeu pentru «pacea lumii», se 
cuvine ca acum mai mult ca oricând să înalțe către Cer aga 
rugăciuni. 

Preoţii noştri sunt fiii ţărei, născuţi din popor şi cea mai 
mare parte din ei au legături de naştere cu populaţiunea ţărănească, 
în mijlocul căreia trăesc și pe care o păstoresc. Aga fiind, lesne 
se înțelege cât de adânci şi de puternice sunt legăturile între 
preotul și poporul nostru. Ele sunt legături sufletești şi legături 
de sânge ; de aici se poate cunoaște cât de mare trecere și 
ascultare trebue să aibă preotul înaintea poporului. 

Zilele acestea de grea încercare cer de la noi toţi o muncă 
pricepută şi slaturi înțelepte, prin care să îndemnăm poporul 
nostru la linişte şi la pace; căci prin pace şi prin linişte se pot 
indreptă relele şi se pot ridică spre bine popoarele, pe când 
prin turburări şi răsvrătiri, nu numai că nu se aduce nici un 
bine, ci din potrivă se aduce ură şi pustiire. 

Avem convingerea că vă daţi prea bine seama despre gravi 
tatea acestei afaceri şi veţi depune toată munca în îndeplinirea 
sarcinei ce aveţi; de aceea, pe de o parte, vă veţi pune în in- 
țelegere cu d-l Prelect al acelui judeţ ca, întru cât priveşte 
rolul preotului ca împăciuitor în această afacere, să lucraţi în 
deplin acord, iar pe de altă parte veţi da de o ugenţă o circu- 
lară către toţi preoţii din acel judeţ prin care să le atrageţi 
atenţiunea, ca in faţa unor eventuale mişcări ce sar manilesta 
prin orașele, satele şi cătunele acelui judeţ, cu toată înțelepci- 
unea și cu toată priceperea să îndumne pe oameni la paza lini- 

ştei, la ascultarea sfaturilor din partea autorităţii şi la respec- 
tul legilor. 

Prin aceasta, preoţii noştri vor da dovezi de păstori pricepuţi 
şi harnici, conducând poporul pe calea binelui, de la care atârnă 
propăşirea neamului și siguranța Statului. 


Regula ce s'a urmat.de Preoţii «Eparhiei Dunărei de jos» cu pri- 
lejul nenorocitelor revolte ţărăneşti, când s'au orânduit a se ceti în 
toate hisericele următoarea ectenie: 


Doamne Dumnezeul nostru, greşit-am la Cer şi inaintea ta şi pentru pă- 
catele noastre cele grozave vrednici suntem de toată pedeapsa ; dar spre mila ta 
nădăjduind, cu pocăinţa alergăm la tine, Mântuitorul nostru, si cu lacrămi 
ne rupăm : goneşte dela noi tot duhul cel rău şi pizmaş, care samână printre 
noi răzvătirea, ura şi zavistia, şi izbăveşte de primejdie Țara şi Neamul 
nostru românesc, rugămu-ne ţie, auzi-ne şi ne miluieşte ! 

Cântăreţii : Doamne miluieşte (de trei ori). 

Să nu intri la judecata cu robii tăi, Doamne, nici să pomenești fărăde, 
legile noastre, ci rourează cu belgugare peste noi darul Sfântului tău Duh, 
şi sădeşte întru noi dragostea cea sfântă cătră tine şi cătră fraţii noștri, ca 
să sporim în fapte bune și aşa să fim fericiţi gi În viaţa aceasta şi în cea 
viitoare, cu stăruinţă ne rugăm ţie, auzi-ne şi ne miluegte ! 

Cântăreții : Doamne miluieşte (de trei ori). 

Nu lăsă, Doamne, turma ta cea credincioasă să mai fie bântuită de ne- 
norocirile ce-au venit asupra ei, ca să nu zică vrăjmaşii noştri, că tu ne-ai 
părăsit pre noi. De aceea, Doamne, uu te depărtă de la noi, ci ajută nouă, 
ca să se înfrunteze şi să se ruşineze vrăjmaşii, cari samănă printre noi zavi! 
sua, răzvrătirea şi pustiirea, rugămu-ne ţie, degrab ne auzi și ne mântueşte- 


Cântăreții : Doamne miluieşte (de trei ori). 


Săpături la Ierihon. 


D-rul Sellin din Viena a început la 3 Aprilie st. n. 
săpături întinse la Ierihon. In cinci locuri se fac 
de-o dată cercetări. După ce-au dat la o parte o 
pătură groasă dela un metru la doi, au început a găsi 
ziduri, case, urcioare, uliți pavate, arme, idoli, ete. 
Mai toate acestea sunt din vremea Hanaanenilor, 
adică di'nnainte de-a fi cucerit Israeliţii oraşul și 
teara. La miazănoapte de ruinele Ierihonului, pe 
un deal au dat de rămăşiţile unei clădiri de-a Ha- 
naanenilor, de pe cari se poate vedea foarte bine 
cum făceau ei zidăria. 

Ouă de Paşti. 


Modele de încondeeri artistice din colecţiunea de 
ouă adunată de d-l Țigara-Samurcaş la muzeul de 
Artă Naţională. 


———— > DD 

SEVERINUL. 


Banatul și Cetatea. 


O să dăm câtevă însemnări istorice despre Cetatea şi banatul 
Severinului. Vom urmă pe dillorga după «Istoria poporului 
român» (1). 

Cam pe unde e acum Turnul-Severinului au făcut Romanii, încă 
de pe vremea Flavilor (69- 96 după Hr.), Cetatea Drobetae, ale 
cărei ruine le-a cercetat d-l Gr. Tocilescu şi-a dovedit că şi Bi- 
zantinii au ţinut acolo garnizoană. E de crezut ca fost făcută 
pe locul vre unei aşezări mai vechi. 

Rostul acestei aşezări a ajuns mai mare după începutul răz- 
boiul impotriva Dacilor. Războiul întâiu l-a început Traian în 
anul 101 după Hristos şi anume a trecut Dunărea din Serbia 
de astăzi şi a înnaintat spre Porţile de fier ale Muregului spre 
Sarmisegetuza. La Tapae, înnainte de întrarea în strâmtoare, a 
fost o luptă sângeroasă, poate chiar o înfrângere a Romanilor. 
In 102 înse Decebal sa văzut nevoit a da Romanilor ţinutul 
cucerit, a priml garnizoane în Sarmisegetuza și aiurea, în sfârșit 
a rămăneă neatârnat numai cu numele. 

Indată după încheerea păcei, Traian sa hotărît să lege trainic 
cele două ţermuri ale Dunărei pri'ntr'un pod. N'a ales locul din 
sus de Porţile de fier ale Dunărei, fiindcă prin locurile deschise 
ale Olteniei de astăzi îi eră mult mai lesne de pătruns în inima 
Daciei. Dar şi pentru că pe Dunăre, dela gură pân la Porţile 
de fier, umblau cu uşurinţă vase de negoţ şi de războiu şi deci, 
se puteă mai lesne îngriji de toate nevoile unei armate aflătoare 
războiul în aceste părţi spre resărit de Porţile de fier. Se pare că 
după din 101—102, poate şi de mai înnainte, Oltenia pân la 
munţi eră sub Romani. 

Lucrarea a făcut'o architectul cel vestit, Apollodorus din Damasc: 
podul aveă stâlpi de piatră, iar partea de sus eră de lemn. Şi 
astăzi se mai văd capetele podului la noi şi în Serbia. 

In 105 a început al doilea răsboiu. Data aceasta armatele ro- 
mane au înaintat, e de crezut, şi prin Banat, pe unde înainta- 
seră în 101 și 102, dar mai ales prin Oltenia de astăzi. Unii 
învătaţi socot că de data asta capitala nu mai eră Sarmisegetuza, 
ci alta; d-l N. lorga crede că Dacii au alungat sau ucis garni- 
zoana romană şi deci că tot Sarmisegetuza le eră Capitală. 

Capitala aceasta eră în Valea Hațegului într'un loc selbatec, 
unde și acuma se văd ruinele, la Grădiştea. 

Nu e adevărat că Alba Iulia ar fi pe locul Sarmisegetuzei. 
In 106 numai eră o Dacie măcar cu umbră de neatârnare ; bo- 


(1) Geschichte des rumänischen Volkes in Ramen seiner Statsbildungen 
2 vol. 1905. Gotha. Friedrich Andreas Penthes. 

ierii Dacilor, închişi în capitală se otrăviseră ; Decebal fugise şi 
cercase să adune oaste, dar, văzându-se la strâmtoare, în pri- 
mejdie de a cădea în mâinile dușmanilor şi a fi târit la Roma 
îndărătul carului dv triumf al lui Traian, îşi tăie gâtul, aşa că 
Roma putu să-i vază numai capul pus în balsam. 

S'a scos o vorbă rea pe seama lui Hadrian, urmaşul lui Traian. 
Dios spune că Hadrian a pus de-au luat podul de lemn de pe 
stâlpi şi deci l-a stricat. Pricina ar [i fost zavistia şi polta de-a 
întunecă slava lui Traian ! 

D-l N. Iorga, ca şi alţi istorici, nu crede povestea năszocită de 
Dios. D-sa zice că Hadrian a îngrijit mult de Dacia, dovadă 
monumentele, medaliile ce i s'au fă:ut. Departe de-a li avut de 
gând să dăruiască barbarilor Dacia, a fost aci de-a potolit pe re- 
gele Roxolanilor, întregindu-i plata lăgăduită şi pa care unii i-o 
scurtaseră. A pus pe Turbo, un bărbat vrednic şi de toată is- 
prava, care cârmuiă Panonia. (Ungaria de azi), să aibă grijă și 
de Dacia. 

Cetatea Severinului a fost dintru'ntâiu satul unui Saverin. 
Mai apoi dură regele Ungariei o cetate aci, în acea vreme, când 
iăcu şi Craşovul în ţeara di'ntre Mureșul de jos și Dunăre. La 1233 
se pomeneşte un Luca, cel dintâiu ban al Severinului. La audă 
postul cetăţei se înmulţiră și îniloriră sate romănești. 

Aşă dară e greşită părerea c'a ar fi venind numele Severin dela 
Alexandru Sever, care ar fi zidit aci un turn pə la 227 după 
Hristos, din care ar fi stâlpul de zid în jurul căruia sa făcut 
la 1893 o împrejmuire cu ostreţe de fier. De aci, dela Saverin, 
au plecat de multe ori oști ungurești asupra Vidinului bulgă- 
resc păn co l-au şi luat și au făcut din el capitala banatului Se- 
verinului, care cuprindeă pe lângă banatul din Ungaria de azi 
şi o parte din Oltenia şi numai mai târziu însăşi cetatea aceasta, 
chiar când încolo Oltenia eră sub domnii Munteniei. La 1233 
făcuse regele Bela al IV-lea o năvală asupra Vidinului. 

La 1247 dădu Bela al IV-lea cavalerilor sfântului loan banatul 
Severinului, unde se aflau două cheneziate (al lui loan gial lui 
Farcaș), cari aveau a ascultă de mai marele cavalerilor, iar dela 
al treilea cheneziat, al lui Litvoi, aveau numai dreptul să ia ju- 
mătate din veniturile ditorite regelui. Aceste trei cheneziate 
erau câteşi trele românești. La 1251 cavalerii se aflau în ţeară, 
dar n'au putut prinde rădăcini. Urmașii lui Seneslav, voevodlul 
dela Argeş (la 1247 și 1251), s'au întins şi asupra Olteniei, adică 
a Severinului. D-l N. Iorga arată că lucrul se va fi întâmplat 
după ce Litvoi și frații lui s'au răsculat în potriva regelui Un- 
gariei la 1272, ne mai voind a-i da veniturile cuvenite. Pe Li- 
tvoi l-au ucis într'o luptă; pe fratele lui, Barbat, l-au prins. Dela 
acest Barbat, care sa rescumpărat cu bani, va fi căpătat un vo- 
evod dela Argeş și voevodatul oltenesc, poate prin încuscrire. 
Se pare că Seneslav dela 1247 a avut fiu pe Tihomir zis şi Ivancu, 
iar acesta pe DBasarabă. Pe la 1300 căzuse cetate Severinului în 
mâinile voevodului dela Argeș, deci e de crezut că Tihomir sau 

Ivancu va fi fost norocosul care pentru întâiaşi dată şi-a putut 
zice domn al Transalpinei (faţă -de Unguri) sau, cum iau zis 
cei de peste Dunăre, domn al Ungrovlahiei. Pa la 1349 in în- 
voelelu de negoţ ale regelui Serbiei cu Raguzanii, vedem că 
Transalpiniei îi zic ţara lui Basarab. 

Dela început domnul dela Argeş n'a stăpânit şi Cetatea So- 
verinului, ci acolostăpâneă câte un ban unguresc, De aceea au făcut 
Severinul nou în judeţul Vâlcea, d-l N. lorga crede că mai apoi 
i sa mai zis Râmnic, fiindcă eră lângă un iaz cu peşte. Aci au 
strâmutat şi scaunul episcopului din Severinul vechiu. De acl ve- 
dem de ce episcopul dela Râmnicul Vâlcei îşi zice până astăzi 
«al Severinului nou» Dacă ruina dela Turnul Severin, pe locul 
unde e liceul e a episcopiei ortodoxe ori a celei catolice nu 
putem ști, nici nam auzit să se fi [ăcut vre o cercetare. La 1330 
Basarab a ajutat pe ruda sa Mihail, țarul bulgăresc dela Vidin 
în potriva Serbilor. Dar Serbii i-au bătut la Velblujd şi Basa- 
rab a scăpat cu luga. După aceasta a urmat războiul cu Carol 
Robert, regele Ungariei, care, având linişte di'nspre alţi vecini, 
nu mai votă să învădue neatărnarea în caro trăeă Basarab. Re- 
gele a plecat din Transilvania, îndreptându-se spre Argeş, Ba- 
sarab a fugit, l-a momit pə rege cu vorb» bune, apoi atăbărit 
asupră-i la întoarcere, în munţi, şi l-a zdrobit aproape de tot. La 
1334--35 regele şi-a destoiat inima, luând dela Basarab cetatea 
Severinului. Alexandru Basarab s'a împăcat cu regele Ungariei, 
dar în Cetatea Severinului au urmat a fi bani ungurești. 

La 1365 Cetatea Severinului pare a fı fost în puterea lui Vla- 
dislav Basarab şi regele Ludovic se pregăteă să-l ia din nou ; 
dar alte interese făcuseră pe rege să se împace cu Vladislav, ba 
să-l lacă şi duce də l'âgăraş. Ungurii luară Vidinul şi strămutară 
acolo capitala banatului unguresc, lăsând Severinul pə seama 
voevodului muntenesc. Dar şi după ce Vidinul scapă de sub Un- 
guri cu ajutorul lui Vladislav, Severinul a remas tot muntenese. 
La 1369 îl vedem numind pe un Grigorie episcop al Severinului. 
Dar episcopul şedea la Argeş. Acesta a fost episcop catolic. Ce- 
tatea Severinului şi-a mai schimbat din când în când stăpânii. 

Pe vremea lni Dan I erà la Severin banul Lucaci, pus de Dan. 

In veacul al XVI-lea (1524) Cetatea Severinului a căzut în mâi- 
nile Turcilor ca Giurpiul gi Brăila; iar banul începu a stă la 
Craiova, unde cel di'ntâiu e Barbu. Oraşul Turnu Severinului e 
dela începutul acestui veac. Innainte capitala judeţului Mehedinţi 
erà la Cerneţi. 

Sto N. 
a a a a a a a a a a a a 


— Gura pe mulți i-a stricat şi 'n primejdie i-a 
aruncat. 

Şirul de coline până la munți, ca şi munții, erau numai 
ninsoare încremenită. Pe unde stăteà câte un crâmpeiu de 
pădure, ce mai înnegreă ici, colo, bătând în fumuriu; încolo, 
alb, alb frumos, ziua viu par’că, mişcându-se din mii şi sute 
de steluțe; noaptea pe lună, ceva mort par’că, pus în faţa 
unei lumini. 

Şi eră un puiu de ger, măre, că nici puteă soarele să-l 
moae pe la încheeturi: bietele oi, cu toată ipăngeuna de lână 
de pe ele, când ieşiau din coşarul lor la mâncare, cronţăiau 
firele de fân, strânse una lângă alta, doar s'or mai încălzi 
ipângea lângă ipângea. 

Noaptea încai răzbiă gerul în inimă de piatră, de-o găsiă 
la o palmă subt neauă; aveai despicături întregi aprinse ’n 
vatră și vedeai cu ochii cum fe luă tremurici dela picioare, 
şi auziai cum trosnesc grinzile, acoperământul şi usile. 

Mai lipsiă numai s'auzi cum trosnesc şi stelele în adâncul 
cerului. 

Cumplită iarnă ! Şi o ţineă una, fără moină. Unde şi unde, 
la streaşină, câte un ţurluiaş, de pe la începutul iernei, în- 
cremenit acolo sus, cu o nestemală, pe care alunecau lumi- 
nile dela soare: le făceau să sclipească, şi sclipeau; pace 
să le vie însă a lăcrimă de bucuria căldurii! 

Stăpânul turmelor, om bun la suflet de altmintrelea, se 
temeă de patru ierni şi-o vară, cum de mulţi ani nu fusese 
şi sta cu ochii numai la stogurile cu fân: le măsură mereu, 
să vadă, nu cumva eră să dea de pacoste, să n'ajungă oilor ? 
Le măsură şi eră mereu cu gura pe argaţi să nu facă ri- 
sipă, să dea potrivit, să adune ce rămânea dela mâncare... 

ŞI, ce e drept, rămâneă: una că oile nu prea mâncau 
mult, de frig ce le ierà; alta, că unde neaua eră ca fierul, 
firele călcate nu se puteau întină ca pe vreme de moină.. 

Intr'o zi dis-de dimineaţă, Trană, păstor vara, argat iarna, 
cum făcu ochi ieși pe prispă... 

Eră senin de sticlă şi nici urmă de ceaţă... Spre răsărit 
par'că trăgeă nuş-cine cu condeiu roşu şi făceă din ce în 
ce sprânceană de lumină focoasă. 

Trană îşi trânti cu ciudă una peste căciula ţuguiată ca 
o căpiţă. 

— Ptiu, drace! Şi azi senin !... 

— Da ce e azi, mă Trană, de nu ţi-e par'că la îndemână 
să fie senin? îl întrebă Orzea, din urmă, căscând în prag, 

— Păi nu-i ziua Domnului (1), măi Orzeo!... 


(1) Intâmpinarea Domnului la 2 Făurar. 

— Ei, şi? La ziua Domnului îţi cade ţie să fie cerul cu 
ghebă întunecoasă pe umeri? 

— Păi da, ca să scap odată de atâta migăleală, a stăpâ- 
nului... 

— Priceapă-te Urseiu, că eu nu... 

Şi căscă iar de-i trosniră fălcile. 

— Bine mă Orzeo, mâncâ te-ar lupul nu ştii că dacă-i nor 
la ziua Domnului, nu-şi vede ursul umbra? Şi e semn a- 
tunci că peste paisprezece zile Făurar nu mai ferecă... 

— Ei! asta ştiu... 

-- Iar dacă-i senin, cum se vede 'să fie, ursul când iese 
din bârlog își vede umbra, la soare, şi e semn că iarna o 
să ţie încă, şase săptămâni. 

— Că bine zici... 

— Şi de-o ţine atâta, apoi apuc câmpii, vorba aea,— că 
stăpânul nici c'a măsurat vreodată ca est-timp firele de fân..., 
şi, vezi d-ta, Orzeo, treaba asta nu mă'mpacă. O să ieşim 
rău cu oile din iarnă. 

— La urma urmei, treaba oilor şi paguba stăpânului, mă 
Trană! 

— Da vezi că mie mi-s dragi oile şi mi-e la inimă voea 
bună a stăpânului, că, de! la urma urmei, cu el îmi fac 
vacul... 

— Păi atunci, rabdă-i şi toanele, mă Trană! 

— I le-oiu răbdă, dacă-i pe-aşa... Ti! da bine-ar fi să iasă 
nori, până nu ese ursul din bârlog! 

Dumnezeu parcă vru să fie pe voea lui Trană, că mânâ 
vânt şi vântul aduse nori... 

Până să se arate soarele, cerul se făcu trâmbă de pânză 
cenuşie. 

— Iacă, mă Trană, îi strigă Orzea, pe când scoteă parte 
din oi cari erau în seama lui... N'o să-şi mai vază ursul 
umbra... 

— De-acii, paisprezece zile, Orzeo, şi s'a dus iarna cum- 
plită ... 


Ce e drept, stătù Faur cât stătă pe gânduri cu ferecarea, 
iar la şasesprezece zile dela ziua Domnului, prinse a des- 
ferecă.... 

Vânt de miazăzi se puse să bată, subţire] şi călduţ; soa- 
rele dacă-l întâlni în cale, începu să-şi adune căldurica, 
presemne de prin alte părţi, şi s'o coboare pe-aici... Moina 
îşi făch drum printre munţi, neaua se luă cu binele pe lângă 
ea şi prinse a se topi, ziua, a se strânge, noaptea, — dar, în 
sfârşit a se cără încetul cu încetul. 

Trană nu mai puteă de bucurie, şi începi: a mai zice doina, 
din fluer, iar noaptea, a visă cărările munţilor printre verde 
pajişte de primăvară. 

Eacă, vezi, tot eră adevărată vorba din bătrâni... 

Stăpânul începu a fi mai domol şi a nu mai numără fi- 
rele de fân. Eruu să-i ajungă, până la luatul zăpezilor, sto- 
gurile ce mai aveă. 

Trană erà isteţ şi bun de glumă şi stăpânului i se făcea 
deseori să stea cu el de vorbă şi să-i asculte cu haz poveştile. 
Atunci ca Trană nimeni nu eră mai plin de mulţumire. 

Unor oameni din puţin lucru le este voea bună; pentru 
puţin sânt credincioşi unei case şi iarăşi din nimica toată 
le sare ţandăra şi vor să te lase. 

Stăpânul eră bun. dar nu-şi da socoteală de firea celora 
de pe lângă gospodăria lui. 

Bună potrivire la toată treaba ese numai atunci când şi 
stăpânul mai închide ochii la unele, dacă are oameni de 
credinţă, când şi slugile nu umblă să vadă numai rău în 
unele ale stăpânului... 


Vorba e că primăvara veni odată cu ivirea lui Marte. 
Neaua se luase după coline şi stă numai pete, pete albe, pe 
spinarea munţilor de dincolo de ele. 

Privelişte de verdeață tânără eră acuma şi ochii păstorilor 
se îndreptau spre funduri albastre dintra coline, cu setea 
dorului de ducă... 

Că eră frig încă, nu le eră de spaimă; că mai scormoneau 
fulgi albi gtirbele de Babe, nu le păsă... 

Făcură focuri în ziua de patruzeci de sfinţi şi prinseră a 
sări voioşi peste ele şi a da patruzeci de măciuci în på- 
mânt, ca să-i sgudue încuetorile şi să-l facă să scoaţă câl- 
dură de primăvară. 

Vieaţa lor e viaţă numai în duca peste coline până sub 
munţii unde păşunea începe a se rări. 

Acolo, ei sunt adevăraţi stăpâni; acolo, li-i de traiu, o vară 
întreagă... Acolo, subt ochii lor, turma se înmulțește; acolo 
curge râu de lapte, se adună grămezi de lână... 

E câştigul stăpânului, dar e şi mult-puţinul lor din acest 
câştig; dar mai presus, e bucuria vieţei libere, faţă numai 
cu mândreţile firei ... 

Şi aceste mândreţi de care par'că nu şi-ar da seama, trec 
însă în fluerul fermecat şi se fac doină, şi se fac dor, şi se 
fac dulce mângâere sufletului. 

Firea le suflă inimei păstorului şi în fire se revarsă, în taina 
amurgurilor liniştite, acele cântece minunate: de aceea ele 
nu pier niciodată. 


N. Rădulescu-Niger. 
AAANNNNNNNNINNNNNN N 


— Trebuie să găsești recompensa lucrurilor tale în fap- 
tele tale chiar; o bine facere nu e un imprumut. 


AAA 

Cultura Albinelor. 


ultura albinelor din nepăsare ori neștiința multora din- 
ei Vo tre noi, e socotită ca o îndeletnicire puțin însemnată, 
Y dar streinii au găsit un mijloc de traiu; iar cei mai 

7 dibaci, chiar de îmbogățire. Și facem rău. 

Nu e țară, unde locuitorii să aibă la îndemână bunurile 
maturii vărsate cu aşă dărnicie, ca în țara noastră. 

Bătrânii noştri prețuiau mai mult cultura aceasta. 

Prisăci erau așă de multe prin sate, în timpul roitu- 
lui albinele erau așă de numeroase că prin unele sate nu 
puteau trece călătorii. Mierea şi ceara românească erau 
cunoscute până dincolo de Țarigrad. 

Sute de mii de lei intrau în țară pe miere și ceară. Mai 
târziu, fie eftinirea zahărului, fie întinderea culturii cerea- 
delor, fie nepăsarea a făcut să se împuţineze prisăcile. Așă 
-că azi se mai văd pe ici colea! 

Mulţi, recunosc folosul lor în anii buni, iar în cei răi zic 
că nu produc nimica. Greșală. După cum în orice între- 
prindere omenească sunt ani buni și răi, așă și cu albinele. 

E drept că sunt ani foarte răi, cum au fost acești 3 ani 
din urmă. Însă, anii buni și răi în nici un ram al agricul- 
turei nu aduc atât folos, și puțină pagubă. Folos, căci al- 
bipelor nu le trebuie decât o singură casă (uleiu, știubeiu) 
pentru toată viața, a căreia cost e de 2—12 lei, după sis- 
tem. lar în anii răi, puțină pagubă: se pierde folosul; de 
aceea prisăcarii și-au format zicătoarea «știubeile, bune moarte, 
bune vii.» 

Adevărat. Ca unul care mă ocup de mai bine de 20 ani 
Și cu cultura albinelor, îndemn pe toţi a se ocupă cu cre- 
şterea lor, în special d-nii învățători și preoți. De o cam 
dată, nu se cere nici stupi nici instrumente costisitoare, ci 
bunăvoință și stupi sistem vechiu, apoi a se alege alții mai 
buni. 

Dacă în cei 3 ani trecuţi le-au mers toarte rău, că prin 
unele locuri, roiurile au pierit, anul acesta pare a fi cel 
mai bun an din câți cunosc. 

Indemn pe cei cari i-au avut și pierdut a nu se descu- 
Aajă ; iar pe ceice nau avut, să înceapă. 

Să nu cumpere nimenea, anul acesta, decât roi, ori cum 
s'au prins, ori la Septemvrie. De sunt în stupi, să fie plini 
până la jumătate și să aibă o greutate simțitoare; iar fa- 
gurii să fie acoperiţi de albine. 

D-nii învățători și onor. preoți, vor face un mare bine 
sătenilor, propagând, fie în biserică, fie in şcoală, fie pe la 
cercurile culturale ori alte ocasiuni, sfaturi despre foloasele 
albinelor. Dar, fiindcă vorba numai te mișcă, dar exemplul 
atrage, ei cei întâiu, să înceapă; sătenii vor face după aceea, 

Să nu-i speriem cu ulei, instrumente sistematice, ci $o 
înceapă cu vechiul sistem. 

Și după ce se vor deprinde cu ele, și vor vedeă folo- 
sul ce au după urma lor, ei singuri te vor întrebă dacă 
nu e vre-un chip să aibă mai mare folos. 

In dorința ce am ca acest ram aleconomiei noastre na- 
ționale să reînvieze, promit tutulor că voiu da oricui va 
cere, relațiuni, fie în scris fie prin graiu. 

Rog pe fiecare dar s'o înceapă cu 2—3 roi. 

Cost puţin — și bună voință —alt nimic. 

Dar mare va fi mulțumirea sufletească, cum și cea ma- 


terială. 
N. Bradea, 
ta 


Grădinile şcolare. 


buie să-și facă mai întâiu un plan și ca după pla- 

nul dat să-și potrivească după aceea grădina școlară. 
Fiindcă situațiunea și multe alte înprejurări în ceeace pri- 
vește terenul sunt în multe locuri diferite, de aceea nu se 
poate da un plan general care să corespundă tutulor îm- 
prejurărilor. 

O grădină școlară foarte frumoasă și foarte bine îndrep- 
tată am văzut în Veikersdorf, în provincia Austriei numită 
Moravia. 

Dăm aci o vedere a acelei grădini școlare. 

Forma suprateții este dreptunghiu. Prin mijlocul grădi- 
nei dela apus spre răsărit trece un drum, care are o 
lățime de 1.50 m. La ambele părți ale drumului sunt 


A) 
ie! cela, care doreşte a-și intocmi o grădină școlară tre- 

O grădină școlară din Moravia (Austria). 

două straturi late de 1.20 m. Pe cele două straturi se 
„se află pomi roditori: meri, peri, în formă de piramidă. 
Printre piramidele de peri şi meri sunt plantați agriși și 
coacăzi. Printre pomii roditori se sădesc diferite flori. La 
partea de vest a grădinei e lăsat un loc liber pentru clă- 
direa unui pavilion. 

Grădina e imprejmuită de un gard de scânduri de brad. 
Pe lângă gard se lasă un strat de 0.88 cm. pe care se 
plantează pomi roditori ţinându-se seamă de nevoile. lor. 
Persicii au cea mai mare nevoie de căldură și deci plan- 
tele de persici sunt plantați la miazăzi. Palmetele de peri 
şi meri sunt în partea de răsărit și apus, iar la miază- 
noapte aluni. 

Un rol mare în grădina școlară îl ocupă zarzavaturile și 
deci o parte a grădinei școlare e rezervată culturei zar- 
zuvaturilor. Unele straturi sunt lăsate pentru cultura brazilor 
și în fine pentru a face tinerimea cunoscută cu plantele vă- 
tămătoare, este lăsat un strat pentru cultura de plante vă- 
tămătoare. 

Ținta oricărui învățător să fie de a întruni în grădina 
școlară o cultură națională a tutulor plantelor ce serveşte 
ca hrană zilnică și de răspândi dragostea şi iubirea de {lori 
în sânul tinerimei. 

Al. Surupăceanu. 
— 


Din cusururile noastre. 


Yu e bine să se crează omul că e grozav de bun, 
5 nespus de deștept, mai harnic decât oricine, in 
sfârșit că e așă de lipsit de cusururi și plin de în- 
sușiri alese, încât mai i-ar ședeă bine să se închine 
la el oamenii ca la un sfânt. E chiar de folos să și ia din 
când în când socoteală din scurt şi să-și vază tot așă de 
bine și de lămurit părţile bune ca şi cele rele ; căci cunoștința 
de sine e începutul înțelepciunei și te pune pe calea în- 
dreptărei 

Filosoful Socrat din Atena a înțeles atâta lucru și l-ar 
fi priceput și alţii înnainte, precum și dela dânsul incoace ; 
dar e un clenciu la mijloc. 

Lesne zici: «la să mă iau la cercetare și să văz ce 
e bun și ce e reu în mine». Dar firea omenească e așă de 
ciudată, atât de lesne ne amăgim și ne trezim că dela do- 
pros eșim albi ca zăpada și reutate, prostie, lene, vedem 
numai la cei di'mprejurul nostru, pe când noi ne părem 
ingerii lui Dumnezeu, nu alta. 

Nu e reu deci să facem niţel inconjur, căci drumul de-a 
dreptul nu e totdeauna și cel mai scurt. Așă e bine să ve- 
dem ce fac şi cum sunt alți oameni, cu cari nu avem nici 
în clin nici în mânecă, și să ne întrebăm apoi de ne putem 
oare asemănă cu aceia. lar dacă voim să ne lămurim şi 
mai bine, să ne uităm la străinii ce sau așezat pe la noi, 
cum și la cei cari stau în țeara lor. Când vom vedeă cum 
muncesc, cum iconomisesc și cum trăesc ei, fără de voie 
o să pricepem greşalele noastre și o să ne tragem min- 
tile, dacă suntem oameni cu scaun la cap și nu meniţi a 
fi coada cozei și risul altora. 

De lucrul ăsta mi-am adus aminte citind in «Convorbiri 
literare» ceva de d-l C. Alimănișteanu, inginer, proprietar 
mare și, în vremurile grele ce au năpădit peste biata țeară, 
prefect în Iltov. 

D-l C. Alimănișteanu a văzut lume multă, e om învăţat 
și spune despre neamul nostru niște lucruri atât de aspre, 
dar așă de adevărate, încât te cam trec fiorii. 

lată ce spune d-sa că i sa întâmplat la moșie. 

Intr'o vară pusese vre-o trei zeci de plugari să are, dar 
adânc şi cu brazda răspunsă. La popas, un sătean face: 
«O fi bună murca asta, dar toti àl de sus le drege pe toate». 
D-sa le-a aretat că sunt de folos cele două arături adânci 
și făcute cu îngrijire pentru ca holda să se poată folosi de 
ploaie, zăpadă, căldură și altele. Le-a mai spus că arând 
așă se curăță pământul de rădăcini și burueni, așă că din 
el să se hrănească și să huzurească numai holda, iar nu și 
buruenele. Nu l-or fi înțeles toţi, dar mulți de bună seamă 
cau priceput, căci unul mai deșghețat a și zis: «E ca mielul 
care suge singur la o oaie voinică. mă. Altfel îi merge lui 
ăla care suge numai el la mă-sa și alttel dacă mai apleci 
la dânsa și pe alții». 

Altă dată erau oameni adunați la conacul moșiei. Fusese 
vorbă de lucernă, trifoiu, meiu păserese și alte nutrețuri de 
acestea precum și de folosul ce ar aveă ținând vaci de lapte 

și hrănindu-le cu d'al de astea și nu lăsându-se pe nădej- 
deă iamașului ori lipsindu-se de vaci sub cuvânt că nau 
pământ, 

Unul il întreabă: 

— Domnule Costică, să fie, oare, adevărat că sunt in 
alte părţi vaci cari dau pe toată ziua și tot anul câte 15—20 
de kilo de lapte? 

Atâta i-a trebuit d-lui C. Alimănișteanu. Le-a spus cum 
un ţeran din țeara nemțească aveă două vaci, cu cari ară și 
făceă şi cărături, dar în anul 1904 vânduse dela ele 8.284 
de litruri de lapte, peste cel ce-l mâncaseră ai lui. Una din 
vaci a dat lapte 302 zile, alta 287. Pe lapte luase, vânzân- 
du-l cu câte 14—18 bani litrui, 1.295 de lei. Iată câștig 
mare, măcar că pe-acolo laptele e eftin, nu ca la noi, la 
Bucureşti și aiurea, unde-l plătim 40—50 de bani litrul. 
Neapărat că oamenilor le lăsă gura apă după asemeneă 
câștig ca din basme; dar mirarea le-a mai sporit, când d-l 
Alimănișteanu le-a spus că Neamţul nu preă eră mulțumit, 
de oarece în anul acela nutrețul fusese cam scump. A- 
poi a început a le citi dintro condicuţă însemnările ce lu- 
ase dela Neamţ. Le-a aretat că vaca mâncă şi beă pe-o 
zi şi-o noapte 55 de kilograme și anume: 27 kilograme 
hrană vârtoasă: fân și paie tocate, sfecle, cartofi, morcovi, 
tărâțe, borhot și turte dela fabrică, nițică urueală, toate cu 
socoteală amestecate, ca să se mistue bine, fără să umfle 
vaca preà mult. Toată hrana aceasta îl țineă câte un leu 
douăzeci pe zi, de vacă. Neapărat că vaca, hrănită și în- 
grijită bine, aveă de unde face carne, oase, grăsime și lapte 
bun și untos din bielșug. Aveă de unde să deă 14 —20 
de litruri pe zi. De unde să deă vacile țeranilor noștri lapte 
mult și bun, dacă, umblând toată ziua pe islazuri tocite, pe 
miriști și prin toate coclaurile abia își umplu burta, dacă 
și-o umplu, cu iarbă și cu buruene? 

Atunci unul sare cu vorba: 

— La noi vrem să luăm cinci duble din sacul în care 
am pus numai două! 

A priceput omul. 

Va să zică sunt deştepţi sătenii români? va zice citito- 
rul, măgulit în simțul său de patriot iubitor de neam. 

Da, sunt deștepţi, zice di Alimănișteanu, dar ce folos 
dacă priceperea aceasta se arată numai din când în când? 

Şi mai reu că nu are înriurire trainică asupra purtărei lor. 
Pricep ce-ar fi mai bine, dar n'au vlaga și voința hotă- 
rită de a face cum e mai bine, ci țin înnainte pe făgașul 
pe care-au apucat. 

Ințeleg c'ar fi mai câștigați dacă și-ar hrăni vaca bine 
ca Neamţul, dar, când își dau seamă că trebuie să se încor- 
deze muncind cu lucerna, cu sfeclele, cu cartofii; când e 
vorba să facă un coșar, unde să se poată adăposti vita; 
când înțeleg că trebue s'o adape și țesale de câte trei 
ori pe zi şi so mulgă tot de atâtea ori în vase curate și 
că laptele trebue să-l ducă la vreme și nestricat la mu- 
șterii ; când văd că trebue să-și reguleze viața ca un cea- 
sornic de cele bune, atunci se lehămetesesc și lasă iar lu- 
crurile în plata Domnului ori mai bine într'a Naibei. 

D-l Alimănișteanu e de părere că Românul mare nici 
trupește nici sufletește destulă vlagă ca să înțeleagă lucru- 
rile până în tot adâncul lor și apoi să se încordeze cu sâr- 
guință nestrămutată spre a le aduce la îndeplinire, spre a 
le scoate până la capăt de-a fir a păr. Neamţul, Englezul, 
Americanul și alți streini, par mai greoi la minte, dar ei 
nu frunzăresc lucrurile, nu se uită așă numai din fugă și pe 
deasupra, ci le îmbrățișează în toată întinderea și greutatea 
lor. De aceea par greoi. Românul nu-și dă seamă de greu- 
tăți, prinde răpede miezul, se 'ncălzește și vorbește așă 
de crezi că sa pătruns de adevărul și de folosul trebei. 
In adevăr înse n'a pătruns dincolo de față și, când e să 
se apuce de muncă, bagă de seamă că nu umblă câinii 
cu colaci în coadă şi că trebue încordare puternică și în- 
delungată, dacă vreă să ajungă la câștigul Neamţului. 

Din pricină că Românul nu adânceşte și nu cântărește 
de-ajuns lucrurile, nici nu se poate sădi în el o credință 
puternică despre ce e reu și ce e bine în apucăturile şi o- 
biceiurile lui de până acuma. Din gură l-ai câștigat răpede, 
crezi că o să apuce pe calea indreptărei; dar, dacă-i iai 
seama la fapte, vezi că remâne tot așă cum a apucat din 
moși-strămoși. 

Ce urmează de aicea? 

Că trebue prin pilde, nu numai prin vorbe, băgat în capul 
sătenilor, orășenilor și tuturor Românilor, că trebuie să ne 
între în cap că nu putem trăi așă .pe frunzăreală și pe 
apucate. Trebue să se hotărească fiecare a munci tot anul, 

a se hrăni bine, a iconomisi; căci numai așă va găsi vlaga 
trebuitoare spre a face ori ce treabă la vremea ei şi cum 
trebuie. Acum Românul muncește, de-i dă sufletul din el, 
când îl zorește vremea ; dar încordarea aceasta îi sleeşte 
puterile şi nu mai are cum căută deamănuntul de ale 
gospodăriei. Nu se hrăneşte bine și deci nu are de unde 
cheltui atâta muncă, pe cât i sar cere, ca să fie gospodar 
aşà de bun ca Neamţul sau măcar ca Românul de peste 
munţi, Țeranul de dincolo se hrănește bine, se îmbracă 
bine, curat și frumos, dar muncește ca albina cea mai 
harnică el, femeea și copiii din zori de ziuă până 'n seară. 
Pân ce-om ajunge pe Nemţi mai va; dar să ne silim, de-o 
cam dată, a ajunge pe Românii de dincolo. 

Pentru învățători, preoți și toți oamenii luminaţi din sate, 
ar fi de mare folos să citească scriererea d-lui C Alimă- 
nișteanu «O îmbunătăţire în agricultura Romăniei», căci d-sa 
a tras-o și în broșură. Le-ar fi de mare folos şi ca o că- 
lăuză în munca lor de a îndreptă pe săteni pe calea cea 
bună a mântuirei. 


Dr. Lux. 


PRIETENIA ELEFANTULUI. 


WTN, 

£ gta vorbit foarte mult despre caracterul prie- 
: ARD, tenos al eletantului. Cred că nu greşesc dacă 
cAi povestesc următoarea istorioară din care re- 
sultă bunătatea de inimă a elefantului. 

Un elefant dintr'o menagerie din Statele-Unite ale 
Americei, aveă o mare afecţiune către un câine. 
Acesta aveă compartimentul său în vecinătatea ele- 
fantului. Câţiva spectatori voind să încerce atitu- 
dinea elefantului, îşi propuseră să tragă din când 
în când de urechi pe sărmanul câine. Acesta sub 
influenţa durerilor începu a schelălăi şi a-i lătră de 
îndată ce încetau a-l trage de urechi. 

Indată ce elefantul auzi vocea prietenului său ce eră 
în strimtorare, lovi cu atâta putere scândurile ce-l 
separau de câine, în cât se făcură praf, sburând în 
toate părţile. Apoi privind pe cei supărători cu nişte 

ochi foarte amenințători şi urmărindu-i cu trompa, 
n'au ştiut cum să fugă mairepede din faţa lui, căci 
dacă mai stăteau o clipă, cine ştie ce se întâmplă! 


A. Vântul. 


RAI = 


UNDE PUTEM TRĂI MAI BINE ? 


— D-le învăţător, ştiu că ai citit mai multe ca noi ăştia; n'ai 
auzit încotro o fi America aia? că să-ţi spun curat, am auzit 
multe minuni dup'acolo. 

— Incotro să fie, nene Grigore, ia în colo spre apus, peste 
nouă mări şi nouă ţări; iar de lucrurile minunate ce zici că ai 
auzit, trebue să ştii că unele sunt adevărate, iar altele sunt cu- 
rate scornituri şi lucruri încornorate din om în om... Dar, ce 
ai, de întrebi tocmai de America ? 

— Daia, am auzit că acolo toate merg bine și aşi vrea să mă 
duc şi eu acolo. 

—- Ia şezi colea să mai vorbim, nene Grigore. 

Ce crezi d-ta că acolo curge miere, ori că stai şi-ţi vin toate 
de-gata «mură 'n gură ?», 

Nu. Și acolo sunt greutăţi în traiu ca aici, ba şi mai greu. 
Acolo se plăteşte munca ceva mai bine, dar în schimb, mâncarea, 
îmbrăcămintea şi cele trebuitoare sunt şi ele mai scumpe. Acolo 
trăeşti greu de tot cu 4, 5 lei de parale pe zi; pe când aici unu 
îţi ajunge d-tale pentru toate gurile, 

E drept că se vorbesc multe minuni de America, dar omul 
sănătos la minte, nu trebue să se ia după povești. 

Ori... dacă sunt acolo comori de aur în pământ, ele n'au stă- 
pân şi se iau de-a gata? Nu. Doamne fereşte! Câţi nu sunt şi acolo 
cari or fi pierind de foame! Cum ai auzit d-ta minuni despre 
America, așa au auzit mulţi şi s'a grămădit lumea mai abitir ca 
la pomană, de nu-i mai încape pământul. 

Mai anii trecuţi plecau Evrei mulţi la America, și văzând că 
e rău, căci i-a pus să scoaţă sare şi păcură din fundul pămân- 
tului (ca pe ocnași la noi), au scris fraţilor lor să nu mai facă 
ce au făcut ei; iar aceştia de aici ca să facă să plece și din Ro- 
mânia acolo, ca să rămână ei mai în voe în ţara noastră, au năs- 
cocit fel de fel de povești ca să atragă lumea acolo, așa că de 
or mai fi şi adevărate, dar cele mai multe sunt minciuni. 

— Aşă o fi, d-le învăţător, că or fi şi acolo multe, dar atunci 
spune-mi ce e de făcut, încotro să apuc că aici în ţara asta a 
noastră, e tare greu de trăit? 

— Hei, nene Grigore, d-ta te plângi că ţi-e greu aici, dar unde 
crezi că e mai bine ca în ţara asta? Nu vezi d-ta, că aici sunt 
toate bunătăţile din lumea asta? 

Nu știi d-ta că unde e miere multă se adună şi muşte multe? 
Aşa e ţara noastră. E mănoasă şi tocmai d'aia ne-au îndrăgit:o 
străinii, de au venit din toate părţile ca muştele, până şi din 
America cea mult lăudată. 

Ce crezi că i-a adus aici? Şi de ce laudă America, de altceva 
decât să rămână ei mai în voe aici. 

In ţara noastră s'au adunat Gresi, Bulgari, Unguri, Nemţi şi 
Ovrei mulţi, pentru că găsesc traiul mai ușor ca la ei şi noi nu 
ştim meşteşugurile lor. 

— Acum văd bine că e aşa cum spui d-ta. Iţi mulţumesc că 
mi-ai scos gărgăunii dia cap, şi dacă vrei, învaţă-mă cum aş ne- 
meri mai bine cu traiul ăsta ? 

— Nene Grigore! Spune-mi cât pământ ai d-ta? 

— Cinci pogoane d-le. 

— Şi câţi copii ai? 

— Tot cinci. 

— Bi, ai băgat d-ta seama câţi copii are Vasile cismarul şi cât 
pământ are ? 

— Pământ nu are decât 4 prăjini po care este casa, coteţul și 
o grădiniţă mică cu flori; dar copii are opt. 

— L-ai auzit d-ta vre-o dată văitându-se, cum te vaiţi d-ta, 
care ai copii mai puţini şi, slavă Domnului, ai şi coprins bu- 
nicel de pământ? 

— Nu, Doamne fereşte! 

— Să nu mai faci nici d-ta lucrul ăsta, că te faci de râs! 

Ia sapa, desfundă bine pământul şi lucrează-l și d-ta aşă cum 
ai văzut că facem noi la școală și toamna și primăvara, pune 
şi gunoiul de vite şi păsări, cenuşa şi orice rămăşiţe şi apucă-te 
de pune și legume și zarzavaturi; iar la toamnă să vinzi d-ta 
celorlalţi varză, ceapă și de celelalte şi, dacă n'o îi bine, să mă 
blestemaţi cu toţii pe mine. 

— Așă am să fac d-le învăţător şi, unde n'oiu şti cum să fac, 
te mai întreb și pe d-ta și po părintele. 

— Stai că tot n'am terminat. 

Ai 5 copii, 2 urmează la şcoală. Cel mai mare e destul de voi- 
nic și priceput la lucrul grădinii. Pe el să l ţii de tovarăș la lu- 
cru, după ce-termină școala; iar mai încolo să-l laşi în locul 
d-tale. Celuilalt îi place mult să lucreze cu mâinile, să măsoare 
şi să desemneze. Pe el să-l faci tâmplar; iar celorlalţi să le laşi 
câte o meserie: fierăvia, cismăria, rotăria, croitoria..., căci e o 
zicătoare că: 

«Meseria e brățară de aur» şi 
«O meserie face cât o moşie.» 

— Să trăeşti d-le învăţător şi Dumnezeu să-ţi dea sănătate că, 
aveam de gând să vânz pământul ce bruma am şi să rămân cu 
copii cu tot pe drumuri, dar acum știu ce am să fac. 

— Să trăeşti şi d-ta, nene Grigore, şi Dumnezeu să-ţi dea gân- 
dul cel bun şi să-ţi ajute să ieşi cu bine în toate. 


Să ne vedem sănătoşi. 
2 I. Diaconu 


Invăţ. Dozeşti- Vâlcea. 
—_——. e e e e ————r.—r——_r— ———— = 


Cum să se ucidă șoarecii. 
Şobolanii și șoarecii să se prindă numai În curse cari să-i 
omoare îndată. Dacă însă nu au murit, prinzându-se, să se 
afunde cursa în apă, unde va fi ținută până ce nu mai dau 


semn de viaţă. 


a a a ee ui 

SLUJBAŞ ŞI GOSPODAR. 


X istor Catană se liberase din armată, întorcându-se iar 

gjj la vatra părintească. 

) UV De-acasă pornise cu știința celor 5 clase primare, şi 

cum din firea lui eră cuminte şi ascultător, ajunsese 

A). . . . . . -. 

a) > sergent de geniu. Cu slujba acestui grad și fiind trăitor 
vreme de trei ani, într'o lume streină de cea sătească 

şi gospodărească, băeatul nostru şa schimbat minţile, privind 

cu totul altfel pătura din care se trăgeă. 

In satul lui eră socotit între băetanii de frunte, căci se trăgea 
dintr'un soiu de oameni buni. Fetele îi purtau grija şi care de 
care căutau să-l îndulcească cu priviri drăgăstoase și purtări 
ispititoare. Băetanul nostru însă nu-și puneă mintea eu ele, ci 
numai le zădăriă, lăsându-le cu câte-un ghimpe ’n inimă şi of- 
taturi pe buze. Dar cei ce se topeau de dragul lui, erau părinţii; 
căci Nistor eră mezinul din cei 9 feciori şi fete. 

Bătrâni cum erau, i-au cruțat şi lui zestre bună: O păreche 
de boi trupeşi şi frumoşi, o vacă mândră cu vițel şi o juncă ră- 
dicată, mai cât vaca şi v'o 20 de capete mici (oi); pe lângă straele 
frumoase, care se dau teanc. 

Părinţii — ca toţi bătrânii — după ce s'au ostoiat dorul, s'au 
ogoiat de mângâiat şi de povestit tot felul de păţănii, au prins 
a | iscodi de gândul însurătorii. 

La întrebarea asta, Nistor se feriă de răspuns. 

Gândul ascuns care-l stăpâniă, eră să încapă într'o pâne mai 
bună decât toţi ai lui, mai ales că se socotiă îndreptăţit: fiindcă 
ostăşise, şi cu gradul ce-l avusese să n'aibă chip de slujbă ? 

i sf tisa să căpăte o slujbişoară: şef de garnizoană și agent 
scal. 

Dorința şi mândria lui erau încununate de izbândă, bine-cu- 
venită, fără doar şi poate. 

Părinților şi nemuşugurilor le-a fost bucurie şi nu prea, fiindcă 
ei mai văzuseră fel de fel de slujbaşi ridicați dintr'ai noştri 
şi găsise cu cale să creadă că tot mai bine e să fii gospodar; 
dar tot ei socoteau : 

— Poate că aşa i-i norocirea!..... 

Ş'a prins Nistor a o îndrugă cu slujba. 

Odetă cu slujba i se schimbase și graiul: vorbia în vâriul 
limbei. Invârtindu-se numai între slujbaşii şi cărturarii comunei, 
se credeă şi el între luminătorii comunei... Şi măcar că punga nu-i 
bună nădejde, dar a prins a-și schimba portul țărănesc: jumă- 
tate naţional şi jumătate nemţeşte, ca să fie în rând cu lumea 
aleasă... 

Dacă ar fi fost numai atât,... dar slujbăşelul nostru, nu se 
feriă de loc de petrecerile și chefurile slujbașşilor mai vechi şi 
mai cu său la inimă. 

Părinţii nu-l mai slăbiau cu însurătoarea, şi Nistor se arătă 

nepăsător faţă de pasul acesta. Văzând bătrânii nătângia lui, au 
întrebuințat toate mijlocele. 

Intr'o seară, moșnegii s'au strâns toată gloata, numai Nistor 
lipsiă. Cei cu dare de inimă, au dăscălit pe glotaşi să le ajute 
sa pue la cale, să vadă miezinul gospodărit şi'n rând cu lumea. 

Soseşte şi Nistor. 

Un păhărel de rachiu umblă din mână în mână, iar cei ce cin- 
steau, mereu urau şi închinau către bătrâni: să fie socri mari, 
să aibă parte de o noră cinstoșă și lui Nistor îi doriau cât de 
degrabă să fie un mire frumos. 

Nistor mulţumiă cu jumătate de gură şi zimbiă într'un dinte, 
pe când bătrânilor le săltă inima de-acest plan bun. 

Dela pahar au căpătat curaj fiecare şi uşor a fost să se înlăn- 
țuiască vorba cu tot dinadinsul de însurătoarea lui Nistor. 

- Aşa socot, băeţi, c'a venit vremea lui Nistorică și-aş vreă 
să-l punem la cale, că nu se ştie zilele câte mi-or fi sorocite dela 
Cel de sus.. .. îi dă moş Pavăl, înduioşat adâne în inimă. 

— Tare-i bine cum zici, tată; da, de jucat mai poţi? şugui un 
fecior, ca să-i taie duioşia. 

— Tot aş puteă să mai sar în joc şi să învârt baba măcar o 
roată t.i. 

Au ciorăvăit multă vreme şi nu se dădeă mezinul. 

Atunci unul din fraţi a întors foaia: 

— Bine, frate,-dacă fata Gaftoanei, care-i bună, cu fire şi din 
soiu bun; cu avere: pământ fruntea, casă nouă şi numai gardul 
ne desparte; dacă nici asta nu-ţi vine la socoteală, atunci ce gând 
ai? Poate că vrei una cu fustă, vre-o nemţoaică, să-ţi facă co- 
feturi şi câte scofălele ? 

— Acelea nu-s de tine, nici de neamul nostru. Tie îţi trebue 
fată de-a noastră, cu stare; că slujba astăzi este, mâne nu-i, dar 
din pământul şi casa ta, nu te scoate nimeni... îl povăţui o soră. 

— Trageţi sama, că Saftei Gaftoanei, n'ai ce pricină-i pune; 
nu asvârii mărul bun din mână!... Il îndeamnă maică-sa. 

Nici că l-au putut hotări; dar cu vremea, se vede că s'a răz- 
gândit singur fel şi chip, şi mereu sucălit de-ai lui, au făcut. 
nunta cu tâămbălău ca acela; nui tot unul şi unul: învățătorul 
și gospodarii fruntași ai satului. 

Bucuria bătrânilor se vedea: când în lacrimi, când veselindu-se 
mai făceau curaj cinstindu-se, trăgeau câte un joc bătrânese şi 
uneori mai cădeau pe gânduri. 

Cum se trec toate, a trecut şi petrecania nunţii. 

Să fi văzut acum alte rânduri de schimbări, de gusturi și tre- 
buri în mintea lui Nistor! Nu prea eră mulţumit cu casa de zestre, 
fiindcă nu eră croită în fason boeresc, și ori cât a înlocuit cup- 
torul cu plită, a împodobit păreţii cu cituri jidoveşti şi măcar 
c'a împrejmuit ogorul şi grădina cu gard în picioare, tot nu eră 
mulţămit de aceste isprăvi, dacă nu erau începute din capul lo- 
cului mai altfel. 

Ajunsese la gândul să-şi facă altă casă lângă drum, chiar ar- 
vunise făcutul lemnului. — Aveă vite multişoare şi bune — cuib 
de gospodărie — îşi cumpărase două trăsuri de cai, mereu inchi- 
riă pământuri, femeea ș'o purtà împupuţată, mai de-hai ca orice 
nevastă cheabură din sat, fel de fel de bunătăţi i-aducea Saftei ;. 
chefurile și petrecerile nu le curmă cu slujbași, ba acum se apu- 
case — mărinimia lui — de cununii și de botezuri la săteni. Mă: 

rog, o luase pe sus tare şi cei mai mici decât dânsul, îi ziceau 
«Domnul Nistor», fie de linguşire sau că n'aveau ce face!... 

Avea rostul lui în sat, căci stârniă judecăţi de moşteniri, ca 
să-i cadă cu puţină cheltuială, partea unui prost ori a unui sărac 
pribeag, Puneă la cale despărţiri între soţi; a înlesnit și a po- 
negrit pe-un cumnat al lui, ca să se despartă de sora nevesti-sa 
şi pe urmă să stăpânească partea de loc şi casa ei, tot el. 

Mulţi, cari ştiu cum se 'nvârte roata lumii, se mirau de chea- 
burenia la care se aruncă Nistor Catană, dar mai mult să fră- 
mântau cu gândul: de unde poate-aveă atâta ban sau cum o în- 
vârte, de nu-şi dă peste calul vătafului?... 

Nenorocul lui Nistor a fost c'a dat peste un perceptor care 
nu l-a îndrumat cum se cuvine, nici nu l-a ţinut din scurt şi 
fără să-i arate nenorocirea ce-l poate aşteptă, luând banul obștesc, 
drept al său. Şi într'o bună zi «D-nul Nistor» e răfuit de per- 
ceptor, care-l scoate dator cu vre-o 500 leuşeani; ș'atunci să-l fi 
văzut pe agentul fiscal, burzuluit pe perceptor: că-l persecută 
şi-şi dă păcatele în spatele altuia şi... câte ponosuri! 

De teamă, perceptorul a prins a cercetă mai des s'a luă treaba 
din scurt, dând peste altă lipsă de 800 lei; atunci s'a hotărît să-l 
dea pe bete pe ciocoiaşul nostru. 

Cel cu sacna în spate, i s'a tăiat curajul deodată, căci ori cât 
de şurubar se ţineă, dar faţă de nenorocirea care îi sta amenin- 
țător înainte, s'a blăzuit băeatul nostru poate mai mult ca un 
ţăran. 

Acum ceilalţi slujbaşi şi cărturari, îl încunjurau, iar cei care 
ştiau bine ce-i cu el şi le cereă Nistor sfat, îi dădeau încurajări 
de formă; tot părinţii şi fraţii — pe care îi încunjură el de multă 
vreme — ş'au pus obrazul la boerul de pe moşie, ca să nu-l ne- 
norocească perceptorul; şi numai că boerul i-aveă de bine pe toţi 
Cătăneșştii şi ştiind că mai capătă un muncitor, a mijlocit să nu 
die dat pe mâna procurorului. 

După asta, alt rând de datorie a ieșit de prin sat, căci oamenii 
plătise şi agentul nu le dăduse chitanţe. 

O înfundase rău de tot, Nistor al nostru... 

Strâns în chingi, a prins să închirieze altora pământurile în- 
chiriate de el; a vândut amândouă trăsurile; a dat toate vitele 
cele mici și cele cornute, rămânând numai c'o văcuţă. Lucruri 
din casă a mai vândut şi câte buclucuri; la urmă au mai pus 
neamurile, ca să împlinească banii ce lipseau. 

In timpul durdurei aceştia, vine vremea să mă dau la taifas 
cu un frate de-a lui Nistor Catană, care eră amărit de cele in- 
tâmplate frăţinu-su. 

— Lasă, cumetre, că, aşa-i sortit omul: să primească şi bune și 
rele. Şi tot râul e în spre bine. 

— Aşui cumătruţule. Dar ştiu ce știu eu: Cât i-am tocat la 
ureche, să se lasă păgubaş de slujbă, că slujba se poartă cu greu 
şi trebue să fii robul ei. Am făcut și eu oştire, am fost sergent şi 
poate că în vremea mea făceam rost de-o slujbă mai acătăria,; 
da nu m'am îndesat de slujbă şi mulţămese Domnului, tot nu-s 
coada satului. M'am însurat cu o fata săracă, fără pământ, fără 
casă. Ş'am pus gând la Dumnezeu, care ajută celor muncitori și 
strângători; şi în 10 ani de gospodărie, mi-am făcut căsuţa mea, 
am cumpărat 5 fălci de pământ, cât dă voe legea. Am vituţele 
mele şi trăesc de sinea mea, în săul meu, din vrednicia mânilor 

și cu chibzuinţa minţii. Am 3 copii, pentru aceştia am muncit şi 
îmi rup ciolanele şi nu mi-a fi rușine de averea ce li-o las. 
Adevărat: pământ bine îngrijit ca al lui Arghir Catană, nu 
vezi oriunde. Casă frumuşică, șuri bune, vite frunte, mă rog, 
ospodărie îmbelşugată de toate, cârmuită de un om harnic șio 
emee ageră. Copiii, niște dolofani voinici şi cuminţi, mângâierea 
cea mai mare a părinţilor. Toate astea nu le-ar da pe 10 slujbe. 


Gospădăria ciocoiască a lui Nistor, aveă acum înfățișare tristă şi 
pentru cine știă ce început a fost la casa aceea, părea pustie. Safta 
nu se mai vedeă in lume, ca să-şi arate podoaba straelor, numai 
bietul Nistor s'a făcut obrazul scoarță îndurând toate bârfelele 
și s'a pus pe muncă cruntă, cum a învăţat la tată-su şi cum fac 
şi fraţii lui. 

Au zburat din minte toate gătelile boerești, căci opinca şi su- 
manul i-au dat linişte mai bună; vorba i s'a dat după port; nop- 
țile de petreceri s'au schimbat în nopţii de odihnă; gândurile de 
mărire şi fudulie, au fost alungate de socotinți sănătoase şi vred- 
nice de gospodărie şi starea în care se află. 

Știţi ce a ajuns Nistor Catană ? — Meşter dogar; căci ş'adusese 
aminte că în copilărie învățase dogăria?... Mai lucrase şi la 
duratul caselor. 

Prin muncă şi economie a scăpat de datorii, a astupat hula 
lumei şi gospodăria iar a prins a i se înfiripă mai temeinic, căci 
multe le făceă cu mâna lui şi din banii munciţi cu sudoare Acum 
tot ce-și strângeă în cuprinsul gospodăriei, îi făcoă mai mare 
mulțămire sufletească. Toată mânpâerea o păseă în sălaşul său 
şi de-ai lui nu mai fugiă. 

Ii perise gândul, ba încă huliă pe alţii, să nu umble de-a slujbei, 
care-i vremelnică și fără temelie sănătoasă, sfătuindu-i că m şto- 
șugul e mai bun decât toate slujbele. 


S. Ceodorescu-Hirileanu. 
e 

ceastă plantă se mai numeşte și via nor- 
dului, de oarece în nordul Europei, unde 
via nu creşte, se cultivă hameiul, al că- 
rui rod se întrebuinţează în fabricarea 
Ze Sig berei. Această bere în ţările nordice ale 
Europei este principala băutură, pentru omul să- 
rac, caşi pentru cel bogat. Hameiul la noi în ţară 
crește în stare sălbatică, şi mulţi locuitori de prin 
orașele noastre îl întrebuinţează ca o plantă de or- 
nament, sădindu-l pe lângă chioșcurile de prin gră- 
dini sau de prin curţile lor. Rodul hameiului, cul- 
tivat la noi în ţară, după spusele fabricanţilor de 

bere şi după experienţele ce au făcut acești fabri- 
canţi, dă o bere mai bună decât rodul hameiului 
adus din străinătate. 


Pământul. 


Pământul în care reuşeşte hameiul trebuie să fie 
ușor şi bogat, trebuie desfundat până la 80 cm., 
sau arat mai de multe ori, şi arătura trebuie fă- 
cută adâncă. Pământurile expuse spre miazăzi şi 
adăpostite în contra vânturilor mari ca crivățul și 
de natură văroasă, sunt cele mai bune pentru cul- 
tura hameiului. In astfel de pământ, bine îngrijit, 
hameiul poate vegetă 12 ani şi chiar mai mult. 


Sădirea Mameiului. 


Hameiul se prăseşte prin butași, care se sădese 
de-a dreptul în pământ, la o depărtare de un me- 
tru şi 25 cent. Această lucrare se poate face din 
luna Martie şi până pe la 15 Aprilie. Toamna să- 
direa se poate face prin luna Octomvrie. Sădirea 
se face în cuiburi, punând în fiecare cuib câte 3—5 
butaşi, care să aibă grosimea unui deget și o lun- 
gime de 8 cm. Butaşii se taie din rădăcinile tinere. 
Pământul care se pune peste butași trebuie să fic 
mărunţit şi amestecat cu bălegar putrezit. 


Lucrările de intretinere. 


In primul an hameiul se sapă mai de multeori 
ca locul să fie curăţit totdeauna de burueni. La 
liecare cuib se mai pune câte un arac, ca vrejii ha- 
meiului să se poată urcă. In anul întâiu, hameiul 
nu dă recoltă, de aceea locul printre rânduri este 
bine de a se cultiva cu fasole, sau cu o altă plantă 
prăşitoare. 

Anul al doilea. 


La fiecare cuib de hameiu se pune câte o pră- 
jină, care să aibă lungimea dela 8—10 m., partea 
prăjinei ce intră în pământ trebuie cătrănită sau 
carbonizată, ca putrezirea să se facă mai anevoie. 
După ce s'au pus prăjinile pe care se vor urcă vrejii 
hameiului, pământul se sapă, iar peste vară se mai 
prăşeşte încă de două ori. 

Cultura hameiului (Domeniul Coroanei Gherghița). 

Recolta. 


Toamna prin luna Septemvrie, se face recolta 
roadelor, când acestea capătă o coloare verde-gal- 
ben, care lasă să iasă afară un praf galben cu un 
miros plăcut 

Culesul roadelor, care popular se mai numesc şi 
«flori de hameiu», se face de către femei și copii, după 
ce mai întâiu s'au tăiat vrejii dela suprafaţa pă- 
mântului şi s'au scos din pământ prăjinile. Roadele 
odată culese, se usucă în anumite cuptoare, apoi 
se pun în saci unde se păstrează până ce se vând. 
Roadele hameiului se întrebuinţează la fabricarea 
berei, fiindcă îi dă un gust amar, şi berea se păs- 
trează şi mai bine. 


Anul al treilea. 


Prin Martie rădăcinile hameiului se desgroapă, 
se taie toate rădăcinile bătrâne, a căror vreji au pro- 
dus roade, lăsând la -fiecare 3 ochi (muguri); iar 
rădăcinele cele tinere se taie cam de 5—6 cm, şi 
se întrebuinţează la sădit dacă este de trebuinţă. 
După ce s'a făcut această lucrare, rădăcinele se 
acoper cu pământ amestecat cu bălegar putrezit 
şi după aceea se aşează. Peste vară se mai sapă 
încă de două ori. 


Producţiunea la hectar. 


Un hectar cultivat cu hameiu poate să producă 
1.500—2.000 kgr. roade sau conuri. 
V. S. Moga. 


Ha 
Pentru prepararea racilor. 


Racii, stacojii (homari) și crabii să se arunce într'un vas 
plin cu apă sărată, clocotind pe foc, și să se afunde deodată 
intr'insa. În nici un caz să nu se pue la foc cu apă rece 
spre a fierbe odată cu ea. După ce au murit, li se scoate 
intestinul, li se taie botul spre a li se scurge fiecare, etc. 

MINCIUNA. 
(Dintr'o cuvântare către săteni). 


iea patimă mai este și aceasta! Multe nenorociri și 

multe gâlcevuri mai aduce în familie și acest rău 

obiceiu ! Te pomenești, când n'ai gândi, cu neințele- 

geri în vre o familie, care până eri trăeă in pace 

și bună învoire Auzi că s'au luat la ceartă bărbatul cu femeea, 

că sau certat un vecin cu altul cari se aveau foarte bine. Te 

întrebi: oare ce să fie? O afurisită de minciună, că mai bine 

nu i-oiu zice, s'a vârit între ei, pornită de unde mai gândi. Și, 

numai ce vezi certuri, traiu rău în casă, ba și părueli câte 

odată, iar între vecini certuri, dușmănii și răzbunare unii în 

contra altora. Apoi de, judecaţi și d-voastră, bine este să 

minţă | De aceea se zice la țară despre mincinos: «Omul 

care e flecar, trăncănește ca un car, hodoronc tronc vorba 

indată, ca moara care-i stricată.» Omul mincinos aduce numai 

supărări și nenorociri pentru toți ai casei, ai vecinului și pentru 
satul întreg 

In cel mincinos nu trebue să ne încredem niciodată. Dacă 
un neștiutor vine și cere niște lămuriri dela un mincinos fără 
să-l cunoască, nu poate aveă din spusele lui decât neadevă- 
ruri. Sunt mulți și mai cu seamă multe femei, cari își fac 
din minciuni un fel de meserie, lingușind pe alţii prin 
minciuni, ca să câștige câte ceva dela cei ce se incred nu- 
mai decât, 

Mai sunt unii, cari, când văd sau aud câte ceva, mai de 
nimic, apoi se apucă de croesc minciună, cumse zice cât carul, 
cum vine vorba: «Pentru un șoarece se innoadă și jură că 
n'are coadă, încornorează țânțarul de ţi-l face cât măgarul. 
Vrei nu vrei, el, cu d'astea, tace musca cât cămila, și purecele 
când îi place, cât un elefant il face. Dar, vezi, că cu min- 
ciuna ori prânzești, ori cinezi, dar pe amândouă nu le în- 
chelbezi». 

Pe lângă aceasta, minciuna mai aduce şi pagube la mulți, 
căci cel mincinos, netemându-se de păcatul jurământului 
strâmb, spune neadevăruri în fața judecătoriilor, intunecă 
dreptatea și răpește dreptul unuia dând bunul altuia. 

A zis cine a zis, că cu o minciună boerească treci peste 

granița nemţească. Se poate întâmplă să treacă mai de- 
grabă prin ușa pușcăriei, căci, cine umblă cu plosca cu 
minciunile, n'o duce mult, fiindcă sparge dracul opincile. 
Şi apoi: «Tigva nu merge de multe ori la apă, căci, ori 
se sparge ori crapă». Așa dar și minciuna fiind o patimă 
rea, să rugăm pe Dumnezeu să ne ferească de ea și să 
obișnuim pe copi de mici cu adevărul. 
Gh. Angelescu. 


Invăţător, Călineşti- Vâlcea. 

Abia acum putem spune că ne găsim în plină primăvară, deşi 
aceste vorbe le spuneam altă dată încă dela 1 Martie. In anul 
acesta, timpul a fost atât de vitreg pentru agricultorii ţărei 
noastre, în cât până la această dată de-abia ici colea, în unele 
localităţi ale ţărei s'a putut face cevă semănături de primăvară, 
ca orz şi ovăz. Aceste două cereale, cari alimentau îndeajuns 
comereiul ţărei noastre, în acest an nu vor putea îndeplini poate 
nici trebuințele interioare ale ţărei, şi mai cu seamă orzul şi 
orzoaica, cari sunt foarte mult căutate la fabricarea berei. 
Această băutură ar trebu! ca la ţară să se introducă cât mai 
mult, ca astfel să se poată stârp! basamacul, care prăpădeşte 
populaţiunea satelor. 

Dar răul în starea actuală a agriculturei noastre, nu stă nu- 
mai în marea lipsă de semănătură a orzului, orzoaicei şi a ovă- 
zului, ci răul este mai cu seamă că chiar grânele de toamnă, 
secara şi orzul de toamnă, în multe părţi ale ţărei s'au prăpă- 
dit cu desăvârşire din cauza prea multei zăpezi, care sa topit 
prea târziu, şi din cauza multor ploi ce a căzut după ce ză- 
pada s'a topit, 

Din cauză că pământul a fost prea încărcat de apă şi din 
cauza timpului prea răcoros şi chiar friguros, prisosul de apă 
neputând să se evaporeze, ca pământul să se încălzească şi ca 
microbii nutrificatori să se poată înmulţi spre a prepară azotul 
de care cerealele au trebuinţă la hrana lor, cele mai multe se- 
mănături s'au prăpădiv de loame. Pe de altă parte, semănăturile 
de grâu făcute mai de vreme, au avut lipsă în decursul iernei 
şi de prisosul de aer trebuincios respiraţiunii foilor şi rădăcinilor. 

In alte părţi ale ţărei, ni se spune că din lipsa zăpezei, sau 
că stratul de zăpadă a fost prea mic, semănăturile de toamnă au 
degerat. In cazul acesta sute de mii de pogoane din marea cultură 
vor trebui arate şi semănate cu porumb. Chiar şi pentru această 
cereală, porumbul, până la această dată timpul este cu totul 
vitreg, în cele mai multe părţi ale ţărei. Pe când altă dată, şi 

chiar anul trecut, semănatul porumbului erà dejà terminat până 
la Sfântul Gheorghe (23 Aprilie st. v.) în anul acesta, din cauza 
timpului ploios și răcoros de-abiă s'a început ici, colea, semănatul 
acestei cereale Astfel grosul semănatului de porumb, în loc să 
se fi făcut în luna Aprilie, în anul acesta se va face în luna 
Maiu. 

In anul trecut la această dată toţi pomii roditori dela şesul 
țărei erau dejà în fructificare sau chiar fructificaţi, liliacul în- 
florit; în anul acesta de-abiă au început a se desvoltă mugurii 
de flori. In obiceiurile populaţiunii dela ţară există zicătoarea: 
că la Sfântul Gheorghe, codrul (pădurile) să fie încheiat în ver- 
deaţă ; iar viile din apropiere să se vadă verzi. In acest an din 
nenorocire nu se va putea vedeă acest lucru frumos al naturei. 

In cât priveşte pagubele aduse semănăturilor de toamnă din 
cauza gerului şi a zăpezei, după datele statistice ale Ministeru- 
lui de Agricultură sunt: grâul a suferit pe o întindere 300 de mii 
hectare; secara, pe 5.741 hectare; orzul, pe 9.747 hectare. De 
sigur, din aceste suprafeţe se vor mai îndreptă, nu se poate 
şti însă cu siguranţă, Un lucru se ştie, că: cea mai mare parte 
din aceste suprafeţe de grâu, orz şi secară vor trebui semănate 
cu porumb. 


Târguriis noastre. 


Afacerile cu cereale în târgurile nuastre au luat cursul lor 
normal; preturile, au început a se mai urcă la toate cerealele, 
şi pe viitor poate se vor mai urcă, pe de oparte din cauză că 
semănătura de orz şi de ovăz la noi în ţară a fost foarte puţină, 
pe de altă parte din cauză că o parte din semănăturile de toamnă 
s'au prăpădit cu totul după cum am văzut mai sus. 


Iată în rezumat prețul mijlociu cu care s'au vândul ce- 
realele noastre în târgul din Brăila dela 15 Martie până 
da această dată: 


Grâul, suta de kilogr. s'a vândut cu 11—16 lei şi — cent. 
Porumbul idem idem pl 


Cincantinu idem idem » 10—il » » 26 
Orzul idem idem » 10-14 » » — 
Ovăzul idem idem » 12—14 » 2 — » 
Secara idem idem 12—14 o» » — 
Orzoaica idem idem » 14 E S 
Fasolea idem idem IO OE A EES 
Săm. de cânepă idem idem > 20—21 » » — 


La târgul din Bucureşti (Obor). 


Grâul de calitate bună s'a vândut cu 66—74 lei chila; de ca- 
litate mai inferioară cu 53 — 68 lei chila. Orzul s'a vândut cu 
47—54 lei chila. Ovăzul cu 40—50 lei chila. Porumbul cu 44—56 
lei chila. 

Nutreţurile. 


Fânul de calitate bună s'a vândut cu 60—64 lei mia de ki- 
lograme; de calitate mai inferioară cu 47— 60 mia de kilogr. 
fânul de meiu păsăresc, s'a vândut cu 50 — 66 mia de kilogr.; 
iar paiele de grâu cu 22—30 mia de kilogr. 


Târgurile străine. 


Afacerile cu cereale caşi preţurile în aceste târguri au în- 
ceput a deveni mai numeroase, din cauză că o parte din semă- 
năturile de grâu ş. a. în Germania, Austria şi chiar în Rusia, 
în timpul iernei au degerat. In America din contră semănătu- 
rile de toamnă, se prezintă mai bine decât cele din anul trecut 
la aceste date. 

La târgul din Paris, grânele indigene s'au vândut cu 22—23 lei 
şi 25 cent., rele străine cu 17—18 lei; secara cu 18 lei şi 50 ct.; 
orzurile cu 18— 19 lei şi 50 ct.; ovăzurile indigene cu 20 — 21 
lei şi 75 ct.; cele străine cu 18—19 lei şi 50 ct.: porumbul cu 
16—17 lei şi 25 ct.; făina de grâu cu 31—33 lei şi 50 ct. şi 
făina de secară cu 24 — 26 lei şi 50 ct. fasolea cu 40 — 72 lei; 
mazărea cu 31 — 55 lei şi lintea cu 60 — 85 lei. In celelalte tår- 
guri franceze, grâul s'a vândut cu 20 lei şi 70 ct.; secara cu 17 
lei şi 50 ct.; orzul cu 18 lei şi ovăzul cu 20 lei. 

In târgurile din Germania, grânele sau vândut cu 23—25 lei; 
secara şi ovăzul cu 21—22 lei şi 50 ct.şi ovăzul cu 22—24 lei. 

In târgurile din Belgia, grânele s'au vândut cu 16—18 lei; se- 
cara cu 14—15 lei şi 75 ct.; orzul cu 14—15 lei 75 ct. şi ovă- 
zul cu 15—18 lei şi 75 cent. 

La târgul din Viena grâul sa vândut cu 17 lei; secara şi or- 
zul cu 14 lei şi 80 ct., şi ovăzul cu 15 lei şi 50 cent. 

La Budapesta grâul s'a vândut cu 15-- 16 lei; secara şi or- 
zul cu 13 lei şi 50 ct. şi ovăzul cu 16 lei. 

La târgul din Londra, grâul sa vândut cu 17 lei, secara şi 
orzul cu 13 lei şi 80 ct. şi ovăzul cu 15 lei şi 50 cent. 

In Olanda, grânele s'au vândut cu 21—22 lei. 

In Elveţia, grâul s'a vândut cu 18—22 lei; secara cu 17—19 
lei; orzul cu 16—17 lei şi ovăzul cu 19—20 lei. 

La Milan (Italia), grâul s'a vândut cu 23 lei şi 50 ct.; secara 
şi orzul cu 19 lei şi 50 ct. şi ovăzul cu 20 lei şi 50 ct. 

La New-York (America), grâul s'a vândut cu 16 lei şi 20 ct. 
şi la Chicago cu 14-—15 lei. 

In Algeria şi Tunis (Africa), grânele se vând cu 22—23 lei şi 
50 cent., secara cu 12 — 14 lei şi 50 ct. şi ovăzul cu 16 lei şi 
17 centime. 

In toate târgurile din străinătate, preţurile sunt socotite pe 
suta de kilograme. 

V. S. Moga. 


826 ALBINA 


Scoala română din Magarova. 


Comuna Magarova din Vilaetul Monastir (Turcia) numără 
2.800 de Români dintr'o populație de 3.000 de locuitori. 

Din nenorocire, nu sunt înscrişi în comunitatea românescă 
decât vre-o 150. 

Şcoala română de aci s'a întemeiat în anul 1880. Ea a 
început cu elevi puţini: 10 la număr; dar şi-a înmulţit cu- 
rând şcolarii. Numărul acestora a variat în cursul anilor între 
60 și 80, iar în câţivă ani a ajuns la 90. 


Şcoala română din Magarova. 


In vreme de vre-o 15 ani, şcoala a fost mixtă, dar apoi 
s'au despărţit băeţii de fete; în anii din urmă înpuţinându-se 
numărul şcolarilor, s'a revenit iar la forma mixtă. 

După cum se vede din gravura alăturată, şcoala din Ma- 
garova posedă azi un local destul de frumos. Ea este şi bine 
înzestată, are şi o cantină și un cuptor pentru pâine. 


R. 

Moartea lui S. FI. Marian. 


La 12 Apriliea încetat din viaţă la Suceava, Bucovina, Pár. 
Sim. FI. Marian, protopresbiter şi profesor liceal. 

Defunctul fiind de mulţi ani membru al Academiei Române, 
d-l preşedinte a anunțat trista ştire în şedinţa de dela 14 Aprilie. 

Natura are veşnic surprinderi, a spus d-l Kalinderu, dar nici 
unul din membrii Academiei nu s'a aşteptat la una ca aceasta, 
căci mult regretatul academician eră în toată vigoarea vârstei, 
plin de sănătate și de tărie. 

In Păr. Marian, Academia perde un membru de frunte, iar 
Românii un scriitor iscusit al obiceiurilor şi tradiţiunilor popu- 
lare. 

Membrii Academiei perd un coleg blând şi totdeauna amabil, 
dar amintirea lui va supraveţui în inimile lor ca şi în Istoria 
Naţională, prin numeroasele sale scrieri. 

Fie-i țărâna uşoară! Fie-i memoria veșnică, a adăogat d-l Ka- 
linderu la urmă, căci şi-a iubit adânc neamul şi a lucrat cu 
dragoste neasemănată la înălțarea lui. 

In urmă, Academia a luat dispoziţiuni pentru depunerea unei 
coroane, fiind reprezentată şi la înmormântare prin d-nii I. Sbiera 
şi Gr. Tocilescu. 


- 
* à 


Simion Fl. Marian, născut în Bucovina în 1846, a urmat la 
Suceava şi la Cernăuţi studii teologice. 

Scrierile lui cele mai cunoscute sunt următoarale: 

Poezii populare din Bucovina; — Cromatica poporului Ro- 
mån ; — Naşterea la Români; — Inmormântarea la Români ; — 
Satire poporane române; — Vrăji, farmece, descântece; — Pa- 
sările noastre şi legendele lor. 


— a e DO 


De pe Domeniile Coroanei. 


In luna trecută s'a ţinut adunarea generală a societăţii economice 
culturale «Al. N. Lahovary» de pe Domeniul Coroanei Ruşeţu din jud, 
Brăila. 

Din darea de seamă prezentată de consiliul de administraţie, se vede 
că aceaslă bancă avea la sfârşitul anului 1906, un capital de aproape 
15.000 lei, proveniţi din cotizaţii, depuneri spre fructificare, fonduri de 
rezervă şi cultural, dobânzi reportate şi altele. 

Societatea face împrumuturi locuitorilor numai pentru trebuinţe bine 
motivate şi pentru întreprinderi productive. Afară de aceea, acum câţiva 
ani, după îndemnul d-lui I. Kalinderu, administratorul Domeniilor Co- 
roanei, a înleznit cumpărarea în comun a unei garnituri de treer, în 
preţ de 15.000 lei. Această garnitură în stare foarte bună, a amortizat 
din venit aproape întreg costul ei, rămânând datoare numai cu 3.500 lei. 


Dl e 

Din activitatea băncii populare de pe Domeniul Coroanei Borca (Suceava), 
>] 


In auul 1897, sub îndemnul şi sprijinul d-lui I. Kalinderu, adminis- 
tratorul Domeniilor Coroanei, se înfiinţă prima societate de lectură cu 
numele de «I. G. Cantacurino». 

In 1905, Ianuarie 25, această societate s'a fuzionat în bancă populară, 
cu numele de «Bistriţa» având şi o secţie culturală, cuprinzând ca meni- 
bri pe locuitorii din comunele: Borca, Mădeiu, Sabasa şi Farcaşa. La 
fuzionare banca a avut 32 membri fondatori, cu un capital vărsat de 
442 lei, plus 15.000 lei fond cultural, iar capital subscris 4.420 lei. 

La 31 Decemvrie 1906, banca «Bistriţa» numără 110 membri, cu un 
capital subscris de 10.452 lei şi capital vărsat 9.604 lei şi 95 bani. 

De aci se vede, că banca îintr'un timp destul de scurt a făcut pro- 
grese simţitoare. Locuitorii văd în această instituţie un sprijin mate- 
rial şi moral preţios, câutând a se grupă cât mai mulţi în jurul ei. 
Conferinţele, lecturile şi piesele teatrale, date cu scop instructiv şi mo. 
ralizator, sunt ascultate cu mult interes şi nu va trece mult, până când 
să se vadă roadele ostenelilor membrilor ei. 

In marea dorinţă a prosperării acestei instituţiuni, Administraţia Do- 
meniului Coroanei i-a dat o sală pentru lectură, înzestrată cu o biblio- 
tecă bogată, mobilier, etc.; de a asemenea şi o gală de teatru, cu sc -nă, etc. 

Pentru toate acestea şi tot concursul, c> nu încetează a ne da, adu- 
aducem viile și respectoasele noastre mulţumiri marelui om de bine, 
d-lui I. Kalenderu, administratorul Domeniilor Coroanei. 

Consiliul de Administrație. 


pO 
Sfaturi pentru tăerea vitelor. 


Vitele mari n'ar trebui tăete decât de măcelari cuno- 
scându-și bine meseria; în orice caz, printr'un aparat special. 

Asemenea, caprele, oile, porcii, vițeii, trebuesc ameţiți 
printr'o lovitură puternică și bine îndreptată, pe țeasta ca- 
pului, dacă nu se găsește la îndemână un aparat special, 
și îndată să li se taie vinele gâtului spre a se scurge sån- 
gele; nici odată însă să nu râmâe cu capul atârnat, în jos. 
lepurii de casă se apucă cu o mână de picioarele d'ina- 
poi și li se dă o lovitură tare, cu un ciocan, în dosul ca- 
pului, după urechi însă nu spre gât. Apoi, de asemenea, 
se taie vinele gâtului. 


= se 
> 


— Cartea este pentru om cel mai bun prieten, de care 
nu se poate despărți nici odată. 


———_ aa 

O Cronica Săptămânii. O 


Din Ţară. 


= La 11 Aprilie apele Dunării s'au revărsat şi au inundat 
parte din oraşul Turnu-Măgurele. 

= D-1 General Iannescu, a ţinut la Ateneu o cuvântare despre 
turism. 

= Sesiunea de anul acesta a Academiei Române s'a terminat 
Marţea trecută. S'au votat premiile pentru diferite cărţi. A început 
a se tipări Dicţionarul Academiei. D-l Kalinderu a înmânat Acade- 
miei mai multe scrisori ale lui Alecsandri, dăruite de d-l G. Bengescu. 

= I. P. S. S. Mitropolitul Moldovei a ordonat ca preoţii sătești 
să ţie în fiecare Duminică, predici sătenilor, sfătuindu-i a ieşi 
la munca pământului şi dea respinge propaganda instigatorilor. 

= Procurorul General al Curţii de Apel din București a luat 
măsuri pentru a 'mpedică pe samsarii de procese să se amestice: 
între advocaţi şi clienţi. 

= La 15 Aprilie au sosit în ţară din Bulgaria ducele și ducesa 
de Meklemburg Schwerin. 

= Membrii cercului filantropic din Bucureşti au dăruit şcolilor 
primare sume pentru cantine, haine pentru elevii săraci, ete. 


Din Strâinătate. 


= Ziua de 8 Aprilie s'a serbat în Salonic de către Colonia 
română cu mare strălucire. 

= O înțelegere prietenească s'a stabilit între Anglia şi Spania. 

= In oraşul Pesta s'a otrăvit o familie întreagă. După cer- 
cetările făcute, s'a dovedit că mâncase mezeluri stricate. 

= In Macedonia se maiîntâmplă încă crime în potriva Românilor. 

= Italia se interesează de comflictul între Greci și Români 
şi ar dori să-l vază înlăturat. 

= Japonezii îşi măresc flota. Ei comandă mai ales în Anglia 
vasele lor. 

= Impăratul Austriei a făcut o călătorie în Bohemia. 

= In Italia a fost săptămâna această frig. 

= In Cetinge un foc mare a prăpădit lucrările podului dela 
Antivari. 


Mulţumire. 


D. G. Constantinescu, dirigintele şcoalei din comuna Ionești jud. Gorjiu, 
mulţumeşte d-lui A. E. Popleanu, mare proprietar în Craiova şi Drăgăşani, 
care a dăruit elevilor săraci ai școalei cârţi în valoare pe 134 lei. 

= D-1 St. Demetrescu, dirigintele şcoalei din comuna Bâria (Teleor- 
man), aduce mulțumiri d-lor: M. Popescu, N. Sterian, V. Haida, I. S. 
Dumitrescu și D-tru Iliescu, care au binevoit a procură elevilor săraci, 
din şcoală, heine, opinci, ete. Asemenea şi d-lui I. Zamfirescu, care a 
donat şcoalei una maşină de tuns elevii. 


— 00055 

Informaţiuni. 
Banca populară «Stupina» din co nuna Copăcioasa, jud. Gorj, roagă 
revistele «Agricultorul» din Cernăuţi; <Răvaşul» din Cluj; «Economia» 


din Caransebeş şi «Țara Noastră» din Sibiu, a-i trimite fiecare câte un 
număr sau două ca probă spre a le înțelege menirea șia se putea 


abonă. 
— 0 R po 


Bibliografie. 


A apărut No. 261 din Biblioteca pentru toți SALOMEA, 
dramă de Oscar Wilde, în traducerea poetului Z. Pârsan. 

Această capo d'operă a nefericitului pot englez este una din 
cele mai artistice creaţiuni ale spiritului mo'lern Dintrun cu- 
noscut subiect biblic, Wilde a reuşit să închege o dramă zou- 
duitoare. 


-epre 


Un sfat. 


Animalele nou născute mor mai uşor dintr'o lovitură în 
creștetul capului Inainte de a fi ingropate sau aruncate, să 
se constate bine că au murit. Prin înecare mor foarte în: 
cet, fiindcă plămânii lor cruzi nu lucrează ca plămânii ani- 
malelor adulte. 


Poşta Redacţiei. 
D-lui V. V.— Poezia «La Danii: nu se poate publică, nefiind "potri- 
vită cu felul de materii ce se publică în «Albina». 
— o af 


Nu chinuiţi peştii.! 

A sără peştele de viu sau a-l lăsă tără apă să moară 
ncet, este o groaznică barbarie pe care cea mai simţitoare 
gospodină totuși nu se fereşte a o săvârși de oarece pe- 
ştele nu ţipă. 


— Omul vrednic se cunoaşte din a casei sale 
bună orânduială. 

PAGINA GLUMEAŢĂ 


Rp 


Gospodina zăpăcită. 


la vedeți ce a făcut gospodina, vrând să se uite după 
balon ! 


— 0 

Primăria Oraşului Bucureşti (Serviciul Veterinar), 


INSTRUCȚIUNI. 


Febra uftoasă (boală de gură şi picioare) a luat o intindere 
mare in Capitală, unde până acum sunt aproape 100 de curţi 
eu vite bolnave, în cea mai mare parte boi de jug. 

Aceste curți sunt în sirăzile: Șoseaua Salcia, Str. Chitilei, Clu- 
cerului, Drumul Hagi Tudorache. Şos. Jianu, Şos. Herăstrău, 
Strada Plăcintei, Polonă, Ștefan-Cel- Mare, Fundătura Tunari, 
Sir. Tunari, Viitorului, Toamnei, Dragoş Vodă, Făinari, Câm- 
pului, Păsculescu, Coţoţeni, Braşoveni, Doamna Ghika, Baicului, 
Bulevardul Pache- Protopopescu, Sir. Elisa Popescu, Fundătura 
Vitejescu, Str. Măgurele, Calea Rahovei, Sir. Schitu Maicilor, 
Calea 13 Septemvrie, etc. 

Boala este mai rea ca în alte dăţi, vitele zac mai greu, slă- 
besc mult, la unele ie cade unghiile, la vacile, bivoliţele de 
lapte li se umilă ugerul, le opreşte laptele, pricinuind la cele cu 
vițel lepădarea. Vitele tinere şi mai ales viţeii bolesc şi mai greu 
în cât mulţi din ei mor. 

Se aduce acestea la cunoştinţa tutulor proprietarilor de vite 
şi mai ales lăptarilor, pentru a feri vitele lor de a se molipsi 
de boală, în care scop vor urmă astfel: 

Adăparea vitelor o va face cu găleți şi numai în curtea unde 
ele se găsesc și nici de cum la olaltă cu vitele vecinilor sau ale 
altora in sghiaburi sau hârdae. 

Se vor ingriji ca furajele să nu le cumpere cumva din loca- 
lităţile unde bântue boala, sau să le împrumute dela vecini ale 
căror vite zac de boală de gură şi de picioare. 

Qile, porcii, păsările de curte şi câinii, trebuesc închiși pentru 
a nu se duce prin curţile cu vite bolnave, a luă boala dela 
acele vite şi o aduce și molipsi apoi vitele din ograda stăpâ- 
nului lor. 

Ingrijitorii vitelor se vor teri de a intră în curţile şi grajdu- 
rile unde se află boala sau a primi ja ei oameni din acele curți 
sau grajduri. 

Dacă se vor păzi aceste sfaturi, proprietarii işi vor feri vi- 
tele de molipsire și nu vor încercă pagubele pe care le aduce 
această boală. 

lar în caz când ei ar aveă cea mai mică bănuială că una sau 
mai multe din vitele lor ar suteri de febra altoasă, să incuno- 
ştiințeze de îndată secţia potițenească cea mai apropiată sau ser- 
viciul veterinar al comunei, pentru a nu expune să fie daţi în 
judecată. 


p 


Această boală se poate luă și la oameni, mai ales la copii, 
când se hrănesc cu lapte muls dela vaci sau bivoliţe bolnave. 
Slătuim dar publicul Capitalei pentru a fi ferit de această 
bcală, să nu consume laptele decât fiert. 
op 

„S5STEHURnR“* 


Societatea «Steaua» are descop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 


contrarii statului şi ideii naţionale române. 
Cotizaţia este de cel puţin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 
Cererile de înscriere, însoțite de cotizaţia pe un an, se pot a- 
dresă d-lui Spiru C. Haret, strada Verde, București. 


Comitetul: Preşedinte, loan Kalinderu, Președintele Academiei Ro- 
măne.— Vice-preşedinte, Sava Şomânescu, mare proprietar, fost senator.— 
Administrator şi casier, Spira C. Haret, Ministru, profesor univer- 
silar. — Secretar, Const, Banu, profesor secundar, fost inspector şco- 
dar. — Membrii: Petre Gârboviceanu, Administrator al Casei Sf. 
Biserici Autocefale Ortodore Române, profesor la Seminarul Central 
și director al Şc. Normale a Societăţii pentru învățătura poporului 
român; I. Dimitrescu Procopie, fostsenator, fost Primar al Capitalei; Me 
Vlidescu, fost Ministru, profesor universitar; Cristu S. Negoescu, fost ad- 
mânistrator al Casei Școalelor, profesor secundar; Dim. Cecropid, institu- 
tor. — Cenzori, Const. Alimăneşteanu, inginer de mine; Preotul econom 
Const. lonescu, profesor secundar; Const. Alexandrescu, institutor. 


Membri însorişi şi cotizațiuni plătite (urmare). 


I. N. Agram, profesor, (oraşul-Ploeşti), 2 lei; Al. Manicatide, profesor, 
oraşul-Ploeşti, 2 lei; N. G. Lăzărescu, profesor, (oraşul-Ploegti), 2 lei; 
A. Mogoiu, profosor, [oraşul-Ploeşti) 2 lei; I. Basarabescu, profesor, 
(orașul-Ploeşti) 2 lei; I. Nicolescu, profesor, (orașul-Ploeşti) 2 lei; E. 
Ludwig, profesor, (oraşul-Ploeşti) 2 lei; G. Gheorghiu, profesor, (oragul- 
Ploeşti) 2 lei; D. Popescu Alex, profesor, (oraşul-Ploeşti), 2 lei; M. I. 
Tutunaru, profesor, (oraşul-Ploeştii 2 lei; Gh. I. Dinescu, proprietar, 
(oraşul.-Ploeşti) 3 lei; Pană Popescu, profesor, (oraşul-Ploești) 2 lei; E. 
Florian, profesor, (oraşul Ploeşti) 2 lei; C. Rigu, profesor, (oraşul-Plo- 
eşti) 2 lei; N. Soloreanu, profesor, (oraşul: Ploegii) 2 lei; E. Erbiceanu, 
profesor, (orașul-Ploeşti) 2 lei; N. Henzel, profesor, (craşul-Ploegti) 2 
lei; Sabin Pisoth, profesor. (oraşul-Ploeşti) 2 lei, Aurel Sulutiu, profesor, 
loraşul-Ploeşti), 2 lei; George Constantinescu, profesor, (orașul-Ploeşti) 
2 lei; C. I. Berescu, profesor, (oraşul-Ploeşti) 2 lei; Ioan Andreiu, pro- 
fesor, (oraşul-Ploeşti), 2 lei; D. Munteanu Ramure, profesor, (oraşul- 
Ploeşti) 2 lei; Dr. Gh. Angelescu, profesor. (oragul-Ploești) 2 lei; V. Di- 
mitriu, profesor, (oraşul-Ploești) 2 lei; Eftimiu Dima, institutor, (oraşul- 
Ploeşti) 2 lei; Lucreția P. Georgescu, institutoare, (oraşul-Slatina), 2 lei; 
F. Poboran, institutor, (oraşul-Slativa) 2 lei; Const. Fântânescu, mare 
proprietar, (oraşul-Slatina: 2 lei; Dr. D- Dumitriu, doctor militar, (Ora- 
şul-Slatina). 2 lei; D-na Marcela Radovici (maior Radovici), (oraşul-Slatina) 
2 lei; Dr. M. Minovici, la Institutul Medico Legal (Bucureşti), 40 lei. 

Numărul meinbrilor înscrişi cu începerea anului 1907 este de 510, iar 
veniturile societăţii, tot în acest timp, sunt de 1.213 lei. 


(Va urmă în numărul viitor). 

LIBRĂRIA NAŢIONALĂ 


Societate Cooperativă pe Acţiuni 


47, Calea Victoriei,—4T7 Bucureşti 


inființată cu scopul de a ieftini articolele de librărie și papetărie 


CĂRȚI PENTRU CURSUL kkk x 
d d d » PRIMAR ŞI SECUNDAR 


Cărţi Lilerare Române şi Franceze 
== Material Pentru Şcoale şi Biurouri 


Tot felul de Imprimate şi Registre pentru Băncile Populare. 
ARTICOLE PENTRU PICTURĂ ŞI DESEMN 
MARE DEPOSIT DE HÂRTIE 


Bogat Asorliment de Cadouri pentru Sf. Sărbători. 
Preţurile mai eftine ca cri-unde. 


2—52. 
O VE So D A a E T a A O E 

THE BANK OF ROUMANIA, LIMITED! „NAŢIONALA“ 


Capital Lire sterline 300.000 deplin | SOCIETATE GENERALĂ DE ASIGUARE, BUBUREȘI | 
vărsat. Sediul Londra. Sucursala Bu- | Capital în acţiuni întreg vărsat în 


cureşti. aur. s. e... Lei 2.000.000 

Comitetul central: la Londra |Fonduri de reservă 
Lachlan Machintosh Rute, > . compuse din prime - 
#. l. Goschen, > ... 5 şi daune. . . . . » 3956-69879 
Vicoutele Duncannon.. . 5 Idem format din capi- 
E. W. H. Barry. =. 3 tal şi alte rezerve » 1.075.842, 
Robert Hamilton Lang. . * Total în aur Lei 7.052.531.36 
Demetre de Frank.. .. Viena | Daune plătite. . . Lei 33.000.000 
P Naville A pa. m Paris Vice-preşedinte A. bălcuianu. 
Ad. Vernes. .... a E Dir. general E. Griinwald. 

| C. A. Stolz „NAŢIONALA“ asigură contra in- 


Directori: pe PGA ji cediului, a «grindinei», contra riscu- 
| E. E. Goodwin. [lui pierderii valorilor. Asigurările 


Censori: Iean Kalinderu, Demetru pentru viaţă sunt primite în toate 


loan Ghika şi Arthur Green. combinaţiunile obişnuite ca : «cas de 
A i moarte, supraviețuire, zestregirentã». 
Sediul social: Sediul social în palatul Societății din 


Londra 7 Creat Winchester street. | str. Doamnei No 12, Bucureşti. Re- 

Suc ursala: București, Piaţa sf. Gheor- | presentanță generală în București, 

ghe: str. Smârdan No. 4. Agenţii în toate 
oraşele din ţară. 


-.. 

Inst. de Arte Grafice Carol G6bl S-sor Rasidescu, Str. Doamnei 16.—18.589. 

